cyanic-selkie/wikianc huggingface dataset:
宋僖
生平
元朝時，任繁昌教諭. 元末兵荒馬亂，返咗家鄉隱居. 家中貧困，缺衣少食，以教書為業.
曾奉詔參與《元史》（任《元史》纂修官）同《永樂大典》嘅修編. 修完史書，命典福建鄉試.
參考
《明史》 卷285 列傳第一百七十三 文苑一 宋僖傳
類:中國史學家 類:大明人 類:浙江人
彭飛 (音樂人)
彭飛（），係中國音樂製作人、小提琴家、作曲家. 佢喺上海音樂學院同海牙皇家音樂學院畢業.
經歷
2015年，佢憑住《夜晚的貓們》攞到第26屆金曲獎演奏類最佳作曲人獎 ；同時佢出嘅《第三個月》專輯都入圍咗嗰屆嘅演奏類最佳專輯製作人獎同演奏類最佳專輯獎. 佢出過《最後一頭戰象》原聲專輯. 佢做過《中國好歌曲》嘅編曲指導.
臺北市市長
臺北市市長係中華民國臺北市嘅最高行政首長，職務起源喺1920年，臺北州臺北市成立嗰陣置市尹一人，由官方派任，另設有市助役輔助市尹. 1940年改稱市長，增添一名市助役. 1945年日治時期結束，臺北市改制為省轄市，置市長一人，薦任或簡任，綜理全市行政. 1951年改為市民直接選舉產生，任期三年，可以連任一次 ，1960年任期延長為四年. 1967年臺北市升格為院轄市，市長改由總統派任. 1994年院轄市改制為直轄市，市長復由市民選舉產生，任期四年，可以連任一次，而家市長係中國國民黨籍嘅蔣萬安.
菲利普·萊納德
菲利普·萊納德（Philipp Lenard，）係德國物理學家，憑住研究陰極射線嘅成就攞到1905年諾貝爾物理學獎.
深紫樂隊
深紫樂隊（Deep Purple）係英國重金屬搖滾樂隊，1968年出道，1976年一度收山，1984年再出山.
Guerny
Guerny係法國嘅一個市鎮，位置喺厄爾.
Grossœuvre
Grossœuvre係法國嘅一個市鎮，位置喺厄爾.
刺激 (心理學)
喺心理學上，刺激（stimulus）係指任何能夠引起一隻動物嘅感官或者行為反應嘅物件或者事件.
亂世備忘
《亂世備忘》係一套記錄香港雨傘革命嘅紀錄片，2016年推出，由陳梓桓導演，張鐵樑監製，片長133分鐘.
未來之星同學會
佢哋嘅活動以推動香港青少年到中國內地交流為主，有時會得到一啲中資企業贊助（例如：光大控股 ），另外亦有同文匯報慈善基金舉辦獎學金項目 ，仲有舉辦國情知識大賽，為中國共產黨做宣傳.
佢哋嘅主席都係由大公文匯傳媒集團嘅董事高層擔任，先後歐陽曉晴 ‎、姜亞兵等.
吖嗚狼人殺
呢個環節基本上係節目收視率最高嘅一部分，深受好多嘅觀眾歡迎，喺YouTube每集嘅點擊率都有幾十萬甚至過百萬 ，平均毎日都有一千條以上嘅留言，成為極受關注嘅環節.
亂世備忘
由於政治審查問題，呢套片無辦法喺香港戲院上映，後來套片就去咗包括台灣、加拿大、捷克等地嘅影展 ，之後仲入圍金馬獎紀錄片獎項.
華加諾娃
出面網頁
類:芭蕾舞者 類:俄羅斯帝國人 類:蘇聯人
Guichainville
Guichainville係法國嘅一個市鎮，位置喺厄爾.
陳莉萍
個人生活
佢已經結咗婚，老公係同為新傳媒嘅藝人陳泰銘.
Guiseniers
Guiseniers係法國嘅一個市鎮，位置喺厄爾.
姜亞兵
姜亞兵，香港親中派傳媒人，而家係香港大公文匯傳媒集團副董事長兼未來之星同學會主席.
政治立場同言論
佢嘅立場係親中派，曾經喺一啲《文匯報》相關活動入面形容香港反送中運動係黑暴，又支持北京單方面推動《香港國安法》同修改香港選舉制度. 另一方面，佢亦有唔少推動香港青少年往內地交流嘅工作，同埋大搞中國國情知識大賽.
龍瑞卿
龍瑞卿，香港傳統親中派民建聯黨員，曾經係屯門區議員（龍門選區）.
2008年同2012年立法會選舉
佢喺2008年同2012年嘅香港立法會選舉都有排喺黨友譚耀宗嘅名單入面，其中喺2012年，民調更一度顯示當時排第二嘅佢有機會當選. 不過佢最終兩次都無當選.
2011年香港區議會選舉
喺2011年香港區議會選舉入面，龍瑞卿以2,310票當選，打敗民主黨成員馮卓奇（871票）及人民力量陳建璋（666票）.
2015年香港區議會選舉
喺2015年香港區議會選舉入面，佢自動當選.
2021年香港選舉委員會界別分組選舉
佢喺2021年香港選舉委員會界別分組選舉入面參選，政綱標榜支持愛國者治港，之後以677票當選成為選委.
張鐵樑
張鐵樑（1983年－2020年3月22號）係香港獨立電影研究者，亦有喺一啲大專院校擔任電影課程嘅客席講師. 佢因為監製雨傘革命紀錄片《亂世備忘》而得到一啲傳媒嘅關注.
龍瑞卿
參考
類:前屯門區議員
張鐵樑
喺獨立電影方面嘅工作
張鐵樑喺2011年開始幫手策劃香港獨立電影節，亦曾經喺2015年籌辦雨傘運動紀錄片工作坊. 佢後嚟仲加入成為影意志嘅董事局成員，亦係中國獨立紀錄片研究會唯一一名嚟自香港嘅創會成員.
佢亦係2015年雨傘革命紀錄片《亂世備忘》，呢套片去到後嚟去到嘅台灣、捷克、溫哥華等唔同嘅地方參與影展，仲入圍台灣金馬獎最佳紀錄片.
對香港獨立電影嘅觀點
2015年，張鐵樑曾經喺《映畫手民》撰寫文章，話香港獨立電影具有一定嘅抗爭元素，係抗爭融和日常嘅一部分，因為抗爭唔會一日事成.
離世
佢喺2017 年證實患上胃癌，去到2020年3月22號離世. 消息傳出後，唔少獨立電影工作者，例如聞海、應亮等都公開表示惋惜.
中篇小說
中篇小說（novella）係指長過短篇小說、但短過長篇小說嘅小說作品. 喺英文圈，中篇小說一般係指字數喺 17,500 至 40,000 字之間嘅作品.
娛樂百分百
《娛樂百分百》（100% Entertainment）係台灣八大綜合台嘅娛樂節目，簡稱《娛百》，1997年開播.
L'Habit
L'Habit係法國嘅一個市鎮，位置喺厄爾.
1632年嘅瑞典
1632年嘅瑞典係介紹瑞典喺1632年嗰陣發生過啲乜事.
1634年嘅瑞典
1634年嘅瑞典係介紹瑞典喺1634年嗰陣發生過啲乜事.
輔廉中學
輔廉中學（Woodlands Ring Secondary School）係新加坡兀蘭區一間中學.
兀蘭
兀蘭，或者叫做兀蘭區域中心（Woodlands Regional Centre，வுடலண்ட்ஸ்），係一個位於新加坡北部嘅住宅區，由新加坡西北部社區發展理事會（North West Community Development Council）所管理.
輔廉中學
2021年4月，政府宣布由於出生率下降，輔廉中學喺2024年會同福春中學（Fuchun Secondary School）合併.
嘉慶皇帝 (電視劇)
《嘉慶皇帝》，係華誼兄弟影業投資有限公司出品嘅電視劇，根據清朝嘉慶帝嘅生平事蹟改編，描繪嘉慶帝從親王時代到1820年駕崩三十多年嘅人生歷程. 由滕文驥導演，辛柏青主演嘉慶帝顒琰. 呢套劇喺2007年1月20號喺中山電視公共頻道首播.
Hacqueville
Hacqueville係法國嘅一個市鎮，位置喺厄爾.
徐彬
徐彬（Xu Bin，）係喺福建福州出世嘅新加坡男藝人，亦係新傳媒八公子之一.
生平
徐彬喺中國福建省福州市出世 ，之後去咗新加坡讀書. 17歲嗰陣，佢漸漸開始鍾意娛樂圈，並代表輔廉中學參加新加坡歌唱比賽，觀眾同評審都對佢留下深刻嘅印象，於是佢順利打入20強.
福春中學
福春中學（Fuchun Secondary School）係新加坡兀蘭區一間政府公立中學，喺1986年1月2號成立.
2021年4月，政府宣布由於出生率下降，福春中學喺2024年會同輔廉中學（Woodlands Ring Secondary School）合併.
1635年嘅瑞典
1635年嘅瑞典係介紹瑞典喺1635年嗰陣發生過啲乜事.
Harcourt, Eure
Harcourt係法國嘅一個市鎮，位置喺厄爾.
斐迪南大公遇刺案
斐迪南大公遇刺案，又叫薩拉熱窩事件，係指1914年6月28號奧匈帝國皇儲斐迪南大公同皇儲夫人蘇菲喺薩拉熱窩畀刺客普林西普槍擊嘅兇案. 呢單案令奧匈帝國同塞爾維亞關係破裂，引發第一次世界大戰.
類:槍擊案
崔添偉
崔添偉（Timary Chui），香港親中派新民黨政治人物，依家擔任緊新民黨青年委員會成員. 曾經做過會展、香港交易所系統工程師.
劉文杰
劉文杰，香港親中派新民黨政治人物，依家擔任緊新民黨青年委員會成員.
EA Sports
EA Sports係藝電（EA）旗下開發體育電子遊戲嘅牌子，比較出名嘅作品包括有FIFA 系列.
橫頭磡
橫頭磡（Wang Tau Hom）係香港九龍半島一笪地方，喺黃大仙西面、廣播道東面，原本包括今日橫頭磡邨同樂富邨嘅範圍，但隨住樂富站啟用，橫頭磡大部份範圍都畀人叫做「樂富」，「橫頭磡」個地名相對比較少用.
欽廉片
欽廉片（Ham1 Lim4 pin3）係對欽廉地區（屬中華人民共和國廣西、中華民國主張地區廣東）啲粵語方言嘅統稱. 欽廉片下低仲可以分成欽州地區白話（舊稱欽州白話 ）、廉州話、靈山話、小江話、六萬山話等等啲細方言. 代表口音有合浦中心城市廉州嘅廉州話同埋欽州城區嘅欽州白話. 湛江近合浦嗰埞嘅海話亦都屬於廉州話.
1636年嘅瑞典
1636年嘅瑞典係介紹瑞典喺1636年嗰陣發生過啲乜事.
欽廉片
定義跟界定
自從欽廉片作為整體一片粵語方言而着擺上枱面之後，討論關於同點定義欽廉片跟界定邊啲方言屬於或者冇屬於欽廉片嘅一直都冇停過. 最初欽廉片衹係指欽州跟廉州笪埞嘅粵語 ，隻都係學界一直以來嘅普遍認同. 但深入研究欽廉片下低具體方言之後，都有好多學者提出支持抑或反對啊種劃分嘅觀點. 啲觀點大體係基於語音或者詞彙嘅.
語音
語音上定義或者解構欽廉片大概有以下幾種方式. 第一種方式係從歷時角度根據全濁音分派、即中古漢語全濁音在方言中嘅對應，之欽廉片著定義為全濁無論聲調都送氣嘅方言、同吳化片甚至乎客家話類似. 第二種方式係從共時角度根據冇同方言之間音值、音類嘅區分混同程度通過加權平均數比較. 按照第一種標準，跟廣府片、高陽片、四邑片等等一樣平送仄冇送嘅 欽州白話冇符合隻條件 ；按照第二種標準，欽州白話戥廣州白話音值、音類分混特徵嘅加權平均數分别达到0.52、0.79，超過廉州話戥廣州白話嘅0.27、0.31. 基於啊兩種結論，欽州白話反而捱歸為廣府片 、高陽片
又或者係歸為啲跟廣府片有直承關係、近似廣府片嘅其他分片（譬如「沿江白話片」 ）. 除開啊兩種方式，《中國語言地圖集》（第二版）就聲稱欽廉片主要特點為聲調合併到上聲、去聲衹有一類、之參考了廉州話同埋欽州白話嘅聲調特點 ，但靈山話啲舒聲調就冇合併，雖然佢入聲調就類似勾漏粵語貴港話衹有陰入陽入.
詞彙
對於欽州地區白話跟欽廉片嘅關係，亦都有人從相同或者相似詞彙入手. 譬如通過比較《兩階核心詞表》當中嘅核心200詞同埋《基本詞彙表》當中嘅1200詞，可以得出欽州白話跟北海白話（同屬欽州地區白話）、廉州話、南寧白話（邕潯片）、廣州白話之間嘅詞彙共通程度（見下），據此支持欽州白話屬於欽廉片嘅觀點.
欽廉地區白話
欽廉地區白話，舊統稱「欽州白話」 ，係對一種內部差異冇幾大，散點分佈喺欽廉地區沿江、沿海等某啲政治、商業中心嘅粵語變體嘅統稱. 發音上相對接近廣州話多尐 ，更加接近鄰近地區啲同樣屬於市鎮白話嘅粵語變體，譬如湛江白話、南寧白話、高州白話、茂名白話等等. 具體分佈喺欽州城區同埋附近鄉鎮、防城城區、東興、靈山縣城與及下轄墟鎮似武利等、浦北縣城小江（戥小江話並存）、北海城區同埋鐵山港區等埞. 各個口音之間啲音韻、詞彙都有相似又有冇同.
總體音系
總體嚟講，欽廉片啲方言多多少少有以下特點   ：
奶茶聯盟
奶茶聯盟（，Milk Tea Alliance），係一個因中泰網絡罵戰而衍生出嚟嘅社交網路虛擬概念. 呢個並唔係喺政治社會裏面具有實際功能嘅團體組織，主要指代2020年4月時泰國、臺灣、香港等幾個民間社交網路嘅友好聯盟，主要目標係互相聲援對方爭取民主、自由嘅社會運動.
背景
Weetaya喺Twitter轉發咗寫到武漢肺炎嘅一篇文 ，班粉紅就集中咁湧到社交平台挑起罵戰，上腦話係台獨言論，引起泰國、臺灣、香港等多地網民相繼加入，共同對峙擁護北京嘅粉紅陣營. 雙方主要係透過memes，喺Twitter交鋒. 混戰中雜合埋中國大陸同鄰國嘅陳年糾葛，好似部分東南亞民眾，就表達咗對中國大陸主導嘅湄公河水壩工程長久嘅不滿. 有啲中國大陸網民就以侮辱泰王同埋NMSL （國語拼音「你媽死了」嘅縮寫）還擊.
各國嘅官方回應
中央通訊社響2020年8月18號翻譯路透社嘅報導中，台灣外交部發言人話台灣尊重奶茶聯盟對泰國政治情勢發展嘅評論同立場，但係台灣本身冇採取任何立場. 而中國外交部發言人就話，支持香港或台灣獨立嘅民眾通常透過網路串通，呢啲唔係新鮮事，但佢哋嘅計謀絕對唔會成功. 而泰國同香港政府就冇就「奶茶聯盟」嘅活動評論.
晒魚石
晒魚石，又寫做曬魚石，係香港一個而家無乜點用嘅地名，喺九龍橫頭磡東南面，白鶴山東北面. 嗰度舊時有個墳場，叫「晒魚石華人墳場」，後尾叫「新九龍四號墳場」. 墳場喺1949年拆走，原址發展成橫頭磡徙置區嘅一部份，之後再改建做摩士公園嘅一部份.
方駿釗
入行同埋演藝事業
方駿釗先後喺培僑中學、觀塘官立中學同香港理工大學畢業. 1991年第4期無綫電視藝員訓練進修班畢業. 1970年代以香港佳藝電視出道、其他時間佢幫過無綫電視、亞洲電視（包括前身麗的電視）、佳藝電視同香港電台電視部拍攝《獅子山下》系列等（曾經與合作過的演員有周潤發、羅石青、蘇杏璇、潘志文、良鳴、葛劍青、曾江、金興賢、徐家傑、陳曼娜、苗金鳳、劉嘉琪、阮兒、羅頌欣、姜麗文、符思思、張雪瑩、麥明詩、陳凱琳、蔡思貝、劉佩玥、陳瀅、黃美棋、王子涵、湯洛雯、關宛珊、岑麗香、李佳芯、黃翠如、程介南、程介明、文偉鴻、陳耀全、陳維冠及潘嘉德等人合作）.
出面網頁
類:香港天主教徒
火星電台
火星電台（RadioMars），係中國大陸樂隊、音樂製作組合. 樂隊由曾宇同黃少峰組成，喺1997年成立.
經歷
2017年，火星電台發行同名專輯《火星電台》並入圍第28屆金曲獎最佳演唱組合獎. 2019年，參加北京衛視《中歌會》 ；同年7月，佢哋憑住《寶貝瘋客》被提名第三屆唱工委音樂獎「年度組合/團體獎」.
Loren Allred
Loren Allred，係美國女歌手、詞曲作家同鋼琴家.
註
<references group="upper-alpha"/>
菠蘿輋
菠蘿輋（Po Lo Che），又寫做波羅輋，係香港新界西貢區一笪地方，喺西貢墟西面. 「菠蘿輋」個名係解做種菠蘿嘅輋地（梯田）.
Hardencourt-Cocherel
Hardencourt-Cocherel係法國嘅一個市鎮，位置喺厄爾.
張柏源
周卓然，香港親中派新民黨政治人物，依家擔任緊新民黨青年委員會成員.
黃雨程
黃雨程(Nicole Wong) ，香港親中派新民黨政治人物，依家擔任緊新民黨青年委員會成員.
吖嗚小密逃
《凹嗚小密逃》，粵語音譯《吖嗚小密逃》，係台灣八大電視台節目《娛樂百分百》嘅其中一個環節，係一款密室逃脱遊戲，喺2019年9月9號新推出. 玩法係主持同嘉賓都會畀人困喺密室，面臨一大堆解謎小遊戲去完成任務. 而每位參加者都會畀交代一個角色同角色之間嘅劇情，喺唔同情況之下會發揮作用，亦有「反派角色」目的係為咗阻止任務成功 .
鄺珉樀
鄺珉樀，香港新民黨政治人，曾經參與2015年香港區議會選舉及2019年香港區議會選舉，現任新民黨青年委員會副主席.
羅石青
羅石青（Danny Law Shek Ching，）係香港亞洲電視（包括前身麗的電視）男藝員，祖籍潮州. 佢自1960年代加入影壇，1970年代中期加入電視圈.
1990年：羅石青因患上癌症被迫退出娛樂圈之後，1992年7月26號，佢不堪癌症折磨，喺尖沙咀新世界中心停車場跳樓自殺身亡、享年50歲.
佢生前女友係藝人斑斑.
出面網頁
類:天主教鳴遠中學舊生 類:香港浸會大學舊生 類:香港電影男演員 類:香港電視男演員 類:前麗的電視藝員 類:前亞洲電視男藝員 類:祖籍潮州 類:香港自殺藝人 類:香港從高空跳下自殺身亡者 石青
香港話劇團
香港話劇團（Hong Kong Repertory Theatre，簡稱HKREP）係香港歷史最悠久、最著名、規模最大嘅專業劇團之一，喺1977年成立，喺2001年公司化，獲香港政府資助，並註冊為非牟利團體，由理事會領導、監察政策同埋業務. 話劇團聘用全職藝術總監、駐團導演、專業演員、技術同舞台管理、藝術行政同埋市務人員等專才，並融匯各方編、導、演及舞台人才，參與劇季製作同埋演出. .
La Harengère
La Harengère係法國嘅一個市鎮，位置喺厄爾.
詩季織織
《》（日文：詩季織々，英文：Flavours of Youth），又叫《》，係一套 CoMix Wave Films 同繪夢動畫製作嘅電影. 呢套戲係由三個用「衣食住」嚟做主題嘅故事組成嘅選集，分別喺北京、上海、廣州三個城市發生. 大陸累計票房賺咗大概 280 萬人民幣.
劇情
《一碗鄉愁（向陽早餐）》【主題：食】
喺北京打工嘅小明覺得佢嘅生命太過單調，好煩躁. 有一日朝早返工嘅路上，小明突然間諗起咗佢喺湖南故鄉嘅時光. 佢同佢阿嬤喺鄉下生活、佢返學路上面感受到嘅戀愛氣息、佢喺學校裏面發生嘅事件，回憶返童年啲記憶嗰陣，諗返起細個食嘅三鮮米粉. 而家喺北京大城市，人同人之間嘅距離甚至比米粉之間仲遠. 就喺嗰陣，小明收到咗佢嬤嬤病得好犀利嘅訊息. 阿嬤終於見到返到湖南嘅小明，過咗幾分鐘之後，過咗身. 小明去翻細個成日去嘅米粉店，懷念同嬤嬤一齊嘅時光，以及對未來感到滿足.
《霓裳浮光（小小時裝秀）》【主題：衣】
住喺廣州嘅一對姊妹，家姐叫依琳，係個時裝摩度，妹妹叫璐璐，係個專修學校嘅學生，細個嗰陣失去咗父母，互相依靠噉生活. 依琳雖然事業大放異彩，但係唔單只人際關係惡化、日日工作煩惱、仲同戀人分咗手，因此覺得自己人氣衰減緊. 依琳喺其中一次時裝表演突然間暈咗之後，打算轉行，叫璐璐教佢點整衫，引起爭議. 主管聽完依琳同佢解釋咗情況之後，畀咗依琳一張紙條，叫佢喺某個地方約會. 依琳到咗個地方之後，發現咗佢下一個時裝表演會喺呢度舉行，並且收到咗璐璐特別畀佢嘅禮物——從細到大依琳最想要嘅紅色連身裙. 之後，兩姊妹一個從學校畢咗業，另一個繼續做摩度，兩個都比以前覺得更加滿足.
《纖雨初晴（上海戀）》【主題：住】
喺 1999 年上海石庫門居住跟嘅李墨同夏小雨同學兩者之間深情厚意. 其中一日，夏小雨返屋企嗰陣跌嚫，返唔到學. 李墨用小雨畀佢嘅錄音帶，錄咗課堂內容. 之後，小雨同李墨用錄音帶交流，建立咗青梅竹馬嘅關係. 過咗一陣，小雨同李墨交代咗屋企人逼去楊浦大學讀書嘅志向. 李墨打算都報名讀楊浦大學，但係為咗唔整到小雨擔心，冇同佢講到. 小雨最後為咗留低同李墨相處，特登肥咗個入學試，結果畀佢老豆打到入院. 小雨亦都冇辦法同李墨講佢嘅計劃，李墨結果畀大學收咗. 李墨因此離開咗石庫門，小雨飛咗去美國讀書，李墨同小雨最終疏離得比想像中仲遠. 幾年後，李墨喺社會工作覺得唔太順利，決定搬屋. 收拾行李嗰陣，揾返小雨畀佢嘅錄音帶，發現最後冇聽到嘅信息係小雨諗住同佢講話想特意陪李墨，唔入楊浦大學，聽完之後，李墨大喊. 再過多幾年，李墨喺自己管嘅旅館門口見到小雨，互相微笑.
片尾場景，所有主角全部喺同一個機場準備等機，全部都覺得人生好滿足.
一碗鄉愁
小明（日文：シャオミン）
配音：坂泰斗（青年），伊瀨茉莉也（細佬）（日文）；白客（青年），常蓉珊（細佬）（大陸普通話）；鈕凱暘（台灣國語）；克里斯賓 · 弗里曼（英文）
湖南出世，而家喺北京工作. 細個同阿嬤生活.
霓裳浮光
依琳（日文：イリン）
配音：壽美菜子（日文）；彭師欣（普通話／廣東話）；楊凱凱（國語）；伊雯·瑞秋·伍德（英文）
廣州住跟嘅一個高人氣嘅摩度，父母都離咗世，同妹妹一齊生活.
璐璐（日文：ルル）
配音：白石晴香（日文）；陳穎輝（普通話／廣東話）；徐瑀甄（國語）；肖乔娜（英文）
住廣州，服裝設計專修學校讀緊書. 雖然係依琳嘅阿妹，但係性格好內向. 即使同家姐性格完全相反，佢依然好關心佢.
史蒂夫（日文：スティーブ）
配音：安元洋貴（日文）；李嘉恆（普通話／廣東話）；宋克軍（國語）；George Ackles（英文）
依琳嘅主管，喺公司方面係依琳好重要嘅商量對象. 同璐璐關係唔差.
纖雨初晴
李墨（日文：リモ）
配音：大塚剛央（日文）；梁達偉（普通話／上海話）；蔣鐵城（國語）；Ross Butler（英文）
夏小雨（日文：シャオユ）
配音：長谷川育美（日文）；唐雅菁（普通話／上海話）；唐雅菁（國語）；Erica Mendez（英文）
李墨嘅初戀對象，細個成日一齊玩. 由於學業，最終同李墨疏遠咗，人生道路同佢就得好唔一樣.
謝慶綿
謝慶綿，香港律師 兼親中派新民黨政治人物，依家擔任緊新民黨青年委員會成員.
政治觀點同活動
佢係香港親中派新民黨嘅成員，不時接受媒體訪問，鼓吹香港律師前往大灣區發展 ，又會推廣北京未經諮詢或香港同意而單方面落實嘅《港版國安法》 ，又曾經簽署反對港獨嘅聯署.
Harquency
Harquency係法國嘅一個市鎮，位置喺厄爾.
碧山
碧山（Bishan），係新加坡中部嘅一個社區，位於大巴窑以北，宏茂橋以南，實龍崗以西，面積大約3 km2，主要係住宅區. 個名嘅由來係一個叫做碧山亭（Peck San Theng）嘅廣東籍墳場. 呢個墳場喺1870年左近由來自廣州、惠州同埋肇慶嘅移民所建立 ，而新市鎮正正就起喺舊墳場之上. 碧山係公教中學同埋萊佛士書院嘅所在地. 另外，新加坡童軍總會嘅總部亦設喺呢度.
凌永豪
凌永豪（英文：Rico Link Weng Hou，）係澳門男藝人，2008年嗰陣同梁子龍、裴先達、何永健組成咗「花漾壯男」組合 ，喺唔同場合度搞即興劇比賽、清談節目、綜藝節目、舞台劇，後嚟喺2016年創立咗澳門第二大娛樂品牌《歡樂馬介休》，同時亦都係創作總監同埋玩員.
拎
類:澳門藝人 類:澳門大學舊生
禾輋
禾輋（Wo Che）係香港新界沙田區一笪地方，喺沙田市中心北面、火炭南面，舊時主要有上禾輋同下禾輋兩條村，後尾政府發展沙田新市鎮，禾輋對出嘅填海區起咗禾輋邨，「禾輋」個地名好多時都指禾輋邨嗰頭. 「禾輋」個名係解做種禾嘅輋地（梯田）.
輋
輋係中國華南一個少數民族，被認為係瑤族分支. 佢哋種田嘅方法同漢人唔同，會喺斜坡上面種，被叫做輋地.
香港新界有唔少地方都流傳用「輋」命名嘅地名，譬如沙田區嘅禾輋、北區嘅坪輋、西貢區嘅菠蘿輋.
香港大公文匯傳媒集團
香港大公文匯傳媒集團（Hong Kong Ta Kung Wen Wei Media Group, HKTKWW，有時簡稱大文集團 ），係由香港《大公報》、《文匯報》喺2016年2月1號整合組建而成嘅親中派傳媒集團 ，總部位於香港香港仔田灣海旁道7號興偉中心2-4樓，喺北京、上海、廣州、深圳、鄭州、哈爾濱、西安、昆明設有新聞中心，另外喺美國、英國、加拿大、法國、俄羅斯、南非、馬來西亞、印度尼西亞、菲律賓、韓國、澳大利亞等地設有記者站.
集團部分重要人物包括：姜亞兵 、歐陽曉晴 等.
公子會
《公子會》（，The Playtoy Mansion）係香港商業電台叱咤903嘅電台節目. 主持人係森美同嘉賓主持. 2009年12月5號正式首播，逢禮拜六晚11點到深宵1點喺商業二台播. 節目報天氣嘅音樂係Aaron Kelley同埋Skinny Williams嘅Hell Yeah.
節目簡介
森公子森美係口花花公子會會長. 每個禮拜邀請其他公子哥兒口花花、用口花天酒地一齊傾偈，分享男性心態，介紹各種男士玩物，玩勿喪志，由宅男變公子，教你學會窮風流. 2018年12月1號開始，加入嘉賓女主持，分享女士心態，對男士嘅各種睇法.
公子夜王（2014年5月10號開始至今）
訪問一位女嘉賓. 當中包括以下環節：
公子小姐
邀請一位女嘉賓；每星期題目唔同，各位公子講出己見，然後由公子小姐選出心目中最鍾意嘅公子見解.
公子殿堂（Hall of Fame）
介紹一位城中公子.
玩物喪志（Playtoy）
介紹一種男士鍾意嘅玩物.
公子好友
邀請一啲嘉賓到節目分享或介紹一啲資訊.
相關事件
節目曾經被叫做哥兒們、口花花公子會、花花公子會. 因為森美需要喺Prison De Ballet演出，2010年8月14號嘅節目改為錄音轉播暗中作樂聲演會.
出面網頁
擦聲而過的人 2009年12月5號－ (23:00-01:00) －
酥油茶
酥油茶（，，Butter tea），又叫酥油奶茶，係藏人嘅特色居家茶品. 酥油茶相信係世界第一樣係日常食嘅奶茶，西域同蒙古嘅奶茶都係由佢衍生嘅. 呢種茶依家主要喺喜馬拉雅地區，印度次大陸等地盛行.
史
據話係喺唐代時，文成公主入藏，傳入咗茶葉，重創制埋奶茶嘅整法（另說係藏人自己創制嘅），奶茶就咁開始，成咗當地啲上流人士嘅日常飲食. 而到咗宋元時，就傳咗呢種飲品去西域同蒙古. 而直到咗13世紀左右嘅薩迦王朝時代，酥油茶先至開始普及當地嘅社會，形成風俗.
風俗
根據藏人嘅習慣, 茶同油係要分開飲嘅（？）, 而且每次人客飲咗一啖，主人都會即時加滿返. 所以人客碗茶就永遠係滿嘅. 客係唔想一路飲嘅，做客時就唯有始終唔掂個碗，直到打算走啦就一次過飲完. 咁樣做就尊重到啲風俗、唔會冒犯到東主. 當地係當成主食，夾埋糌粑一起食用，有禦寒提神醒腦、生津止渴嘅作用. 呢種奶茶係用酥油溝濃茶整嘅. 酥油茶用嘅奶，係當地特有嘅氂牛（）所產. 由於磚茶係含好多鞣酸，會刺激腸胃快消化，所以先至夾埋酥油（Yak Butter）或牛奶.
工藝
整酥油茶前，需要將熟成嘅普洱磚茶用水煲開，整成茶湯後，再跟著落啲酥油（無水奶油）、牛奶、鹽等，放入細長嘅木桶度，人手用支攪棒出力咁攪打成乳濁液. 另外仲有種方式，就係將酥油同茶等料，入嗮落皮袋，索著個口，再用木棒出力敲打. 故而整茶嘅工序，就叫打酥油茶. 藏人傳統係招呼啲客時候，就由啲女主人落手落腳咁「打茶」，會有啲嘥工夫，現代就可以用電動攪拌機去替代，餐廳就可以用新式嘅打茶罐或果汁機去整.
參考
類:奶茶
畢見晟
畢見晟（；Jason；；），係中國音樂製作人. 佢喺中央音樂學院畢業.
經歷
佢參與過陳楚生「一見如故」全國巡回演唱會嘅製作.
1637年嘅瑞典
1637年嘅瑞典係介紹瑞典喺1637年嗰陣發生過啲乜事.
Hauville
Hauville係法國嘅一個市鎮，位置喺厄爾.
1638年嘅瑞典
1638年嘅瑞典係介紹瑞典喺1638年嗰陣發生過啲乜事.
黃國恩
黃國恩，香港律師兼親中派民建聯政治人物.
政治觀點同活動
佢係香港親中派嘅成員. 喺2017年，佢曾經簽署反對港獨嘅聯署. 喺香港反送中運動期間，佢又曾經喺同屬親中派嘅《堅料網》入面，批評支援被香港警察濫捕同政治檢控人士嘅612人道支援基金 ，另外就算有啲機構因應社會爭議主張擱置修例，佢亦話「完完全全不能擱置」. 就北京未經諮詢或香港人同意強行落實嘅《港版國安法》，佢主張喺呢啲相關案件入面被告搵外籍律師嘅話會有國安風險.
巴庫國立大學
巴庫國立大學（，阿塞拜疆文：Bakı Dövlət Universiteti），係喺阿塞拜疆巴庫嘅一間公立大學. 喺1919年成立.
侯恩澤
侯恩澤，香港律師兼親中派政治人物.
政治觀點同活動
佢係香港親中派嘅成員. 喺2017年，佢曾經簽署反對港獨嘅聯署.
何世坤
黃國恩，香港律師兼親中派政治人物，香港中小型律師行協會理事之一.
政治觀點同活動
佢係香港親中派嘅成員. 喺2017年，佢曾經簽署反對港獨嘅聯署.
戈亞斯州邦大學
戈亞斯州邦大學（，葡萄牙文：Universidade Federal de Goiás，縮寫UFG），係喺巴西戈亞斯州戈亞尼亞嘅一間公立大學. 戈亞斯州邦大學嘅規模喺唔同聯邦大學入面排第一，2010年讀緊嘅本科生有19,908個，研究生2,484個.
沙田市中心
沙田市中心（Sha Tin Town Centre）係香港新界沙田新市鎮嘅中心地帶，喺火炭南面、大圍北面，城門河西岸. 嗰度前身係沙田海海邊嘅墟市沙田墟，後尾政府發展新市鎮，就將墟市塊地收返同埋填海，發展成新市鎮嘅市中心.
1639年嘅瑞典
1639年嘅瑞典係介紹瑞典喺1639年嗰陣發生過啲乜事.
沙田市中心
沙田市中心嘅核心係沙田站同佢隔籬嘅連城廣場、新城市廣場.
La Haye-Aubrée
La Haye-Aubrée係法國嘅一個市鎮，位置喺厄爾.
1640年嘅瑞典
1640年嘅瑞典係介紹瑞典喺1640年嗰陣發生過啲乜事.
La Haye-de-Calleville
La Haye-de-Calleville係法國嘅一個市鎮，位置喺厄爾.
任進輝
任進輝，香港律師兼親中派政治人物.
政治觀點同活動
佢係香港親中派嘅成員. 喺2017年，佢曾經簽署反對港獨嘅聯署.
ERROR (香港組合)
ERROR係香港一個男子偶像組合，2018年12月2號出道，成員都係嚟自ViuTV選秀節目《Good Night Show 全民造星》嘅參賽者. 佢係MIRROR嘅兄弟組合.
演出
只包括全體成員都有份演出嘅節目.
郭一凡
郭一凡（；），係中國男歌手. 佢喺孔祥東音樂學院畢業.
經歷
2012年，佢參加東方衛視《星動亞洲》 ，並攞到亞洲區第4、「亞洲之星」同埋「星動之星」. 2013年，佢出咗第一隻唱碟《見習歌神》. 2014年5月，佢出咗《說走就走的旅行》單曲.
2014年，佢參加《中國好歌曲》第一季，成為蔡健雅戰隊學員.
1641年嘅瑞典
1641年嘅瑞典係介紹瑞典喺1641年嗰陣發生過啲乜事.
舊城廣場
舊城廣場（，Staroměstské náměstí）係捷克共和國布拉格老城區心臟地帶一古老廣場，亦係好多景點嘅集中地，例如胡斯紀念碑、金斯基宮、泰恩教堂、市政廳、聖尼古拉斯教堂等等. 其中因為有座捷克宗教思想家、哲學家、改革家嘅雕像，所以又叫做. 又因為佢係布拉格最有名氣嘅廣場，又被直稱為布拉格廣場，臺灣女歌手蔡依林就有以呢處為名嘅一首歌曲，由周杰倫譜曲，方文山作詞.
廣場四圍有好多餐廳同埋露天茶座，好多遊客去到布拉格都會去到舊城廣場食嘢，一邊享受美味餐點，一邊欣賞廣場上嘅歷史建築.
香港青年基督徒劇團
香港青年基督徒劇團（Hong Kong Christian Youth Theatre）係香港一個由基督徒組成嘅劇團，喺1985年10月成立，一班嚟自唔同教會，對戲劇有濃厚興趣嘅基督徒青年，感到福音可以藉住戲劇媒介嚟傳播，就聯合起來，組成一個具規模嘅基督徒戲劇團體. 宗旨係藉戲劇藝術廣傳福音，推廣基督教戲劇文化. 演出主要分兩大類，包括巡迴演出同公演.
信仰
基督教信仰，以《聖經》為根基.
1643年嘅瑞典
1643年嘅瑞典係介紹瑞典喺1643年嗰陣發生過啲乜事.
丘集賢
陳永良，香港律師兼親中派政治人物.
政治觀點同活動
佢係香港親中派嘅成員. 喺2017年，佢曾經簽署反對港獨嘅聯署.
魔術圈
魔術圈（magic circle）係遊戲設計上嘅一個概念，指一隻遊戲進行嘅空間，可以係實質嘅（例如係圖版遊戲），又可以係虛擬嘅世界（電子遊戲）.
1644年嘅瑞典
1644年嘅瑞典係介紹瑞典喺1644年嗰陣發生過啲乜事.
麥宜全
政治觀點同活動
佢係香港親中派嘅成員. 喺2017年，佢曾經簽署反對港獨嘅聯署.
1642年嘅瑞典
1642年嘅瑞典係介紹瑞典喺1642年嗰陣發生過啲乜事.
1645年嘅瑞典
1645年嘅瑞典係介紹瑞典喺1645年嗰陣發生過啲乜事.
心臟 (歌)
《心臟》係由關山填詞，三寶作曲，劉岩同林靜演唱.
簡介
呢隻歌係音樂劇《蝶》入面嘅其中一個唱段嚟. 呢隻歌之後收錄喺《蝶 音樂劇紀念原聲輯》專輯發行.
1646年嘅瑞典
1646年嘅瑞典係介紹瑞典喺1646年嗰陣發生過啲乜事.
江小菁
江小菁，香港律師兼親中派政治人物.
政治觀點同活動
佢係香港親中派嘅成員. 喺2017年，佢曾經簽署反對港獨嘅聯署.
La Haye-de-Routot
La Haye-de-Routot係法國嘅一個市鎮，位置喺厄爾.
遊戲態度
遊戲態度（lusory attitude）係遊戲設計上嘅一個概念，指玩家要順利玩隻遊戲必要有嘅心理態度. 遊戲要求玩家跟從規則行動，例：當一個玩家坐低同朋友玩大富翁嗰陣，佢可以規規矩矩噉跟規則玩，而且唔好做啲破壞氣氛嘅嘢，但如果佢冇適當嘅遊戲態度，覺得自己有權（例如）按自己鍾意揀行幾多步－而唔係跟規矩擲骰仔決定行幾多步，噉隻遊戲就玩唔成.
陳永良
陳永良(1955年-)，香港出世，祖籍廣東順德 ，律師兼親中派政治人物.
早年經歷
佢喺1974年－1988年做過香港警察，1991年開始投身法律界. 2001年－2007年長駐上海工作.
政治觀點同活動
佢係香港親中派嘅成員. 喺2017年，佢曾經簽署反對港獨嘅聯署.
徐沛雄
徐沛雄，香港律師兼親中派政治人物.
夜盲
夜盲係喺夜晚或者比較暗嘅環境入面對眼睇唔清楚嘢嘅病，可以分先天同後天，其中後天常見原因係缺乏維他命A. [[Category:病]]
徐沛雄
政治觀點同活動
佢係香港親中派嘅成員，曾經創立全民在野黨，聲稱全香港所有人都係黨員.
喺2017年，佢曾經簽署反對港獨嘅聯署.
1647年嘅瑞典
1647年嘅瑞典係介紹瑞典喺1647年嗰陣發生過啲乜事.
深情包圍
《深情包圍》（つつみ込むように…；Tsutsumikomu Yō ni...）係日本歌手MISIA第一隻單曲. 喺1998年2月21號發行. 8厘米單曲賣咗3030張，而12厘米單曲賣咗2350張.
江月珍
江月珍，香港律師兼親中派政治人物，香港中小型律師行協會理事.
政治觀點同活動
佢係香港親中派嘅成員. 喺2017年，佢曾經簽署反對港獨嘅聯署.
紙燈籠
紙燈籠係用紙做主要材料嘅燈籠，入面點蠟燭發光. 中華傳統上喺大時大節同埋喜慶場合，都會掛好多紅色嘅紙燈籠.
水燈
水燈係浮喺水面嘅燈籠，起源自印度，之後隨住佛教嘅傳播傳到東南亞同東亞地區.
La Haye-du-Theil
La Haye-du-Theil係法國嘅一個市鎮，位置喺厄爾.
香港除夕倒數
香港除夕倒數係香港自2007年底嘅元旦前夕開始每年搞嘅大型跨年倒數活動，由香港旅遊發展局主辦，地點係維多利亞港兩岸，主要係煙花同音樂匯演. 2007年到2014年活動都係由新世界發展冠名贊助，2015年開始每年由唔同機構冠名贊助. 2007年到2017年活動由無綫電視翡翠台直播，2018年改由香港電視娛樂ViuTV直播，另外收費電視Now TV更會安排4K直播，係香港頭一個獲安排4K直播嘅活動.
女爵 (歌)
《女爵》係由吳青峰填詞同作曲，李雨寰編曲，楊乃文演唱. 呢隻歌收錄喺《女爵》專輯入面.
簡介
佢出席第七屆唐寧茶調飲大賽唱過呢隻歌為參賽者打氣. 2017年，林憶蓮喺浙江衛視《夢想的聲音2》第九期唱咗呢隻歌. 2019年，楊乃文喺湖南衛視《歌手2019》第七期再唱呢隻歌，並攞到嗰集觀眾票選第七名.
創意寫作
（creative writing）泛指任何展示作者創意嘅原創寫作品. 創意寫作有別於一般嘅寫作：好似係新聞學或者學術性嘅寫作通常會重視客觀噉描述一啲事物，而創意寫作就著重運用敘事嘅建構技巧以及文學上嘅橋段，達致藝術性或者娛樂性嘅效果. 創意寫作嘅範疇可以分做兩大領域：虛構同非虛構嘅故仔嘅寫作，以及係詩嘅寫作.
定位
對於創意寫作呢個領域嘅定位，有作家噉樣講 ： 原版英文："[Creative writing] is a composition of any type of writing at any time primarily in the service of such needs as the need for keeping records of significant experience, the need for sharing experience with an interested group, and the need for free individual expression which contributes to mental and physical health." 粵文翻譯：（創意寫作）係指任何嘅寫作品嘅編寫，而份作品嘅主要目的係滿足對於「紀錄有重要性嘅體驗」嘅需要，對於「向有興趣嘅人分享體驗」嘅需要，同埋對於「個體自由表現自己」嘅需要.
技能
廿一世紀嘅創意寫作係一個相當專業嘅領域. 做創意寫作需要用到多種技能：一個作家需要對佢寫作嘅題材有相當嘅認識，例：一個科幻作家通常梗要對同自己嘅故仔相關嘅科學科技知識有返咁上下熟，先可以確保自己嘅作品唔會輕易俾人搵到漏洞 ；作家又需要具有創造力，能夠想像出創新嘅故仔 ；另一方面，作家又要有高度嘅語文能力，能夠寫出好睇順眼嘅句子. 因為創意寫作嘅專業性，世界各地嘅院校都會開班專門教授創意寫作相關嘅技能，而且仲有學者會對「點樣有效噉教授創意寫作技能」方面嘅課題進行研究.
子領域
創意寫作包含以下作品嘅寫作：
癲牛病
癲牛病，又叫瘋牛症、瘋牛病，學術上叫牛腦海綿狀病變，係種感染牛嘅腦病，由朊毒體引發.
[[Category:病]]
1648年嘅瑞典
1648年嘅瑞典係介紹瑞典喺1648年嗰陣發生過啲乜事.
La Haye-le-Comte
La Haye-le-Comte係法國嘅一個市鎮，位置喺厄爾.
鴿肉
鴿肉係取自鴿嘅肉食，煮嚟食嘅通常係比較嫩口嘅乳鴿（譬如燒乳鴿），一般都係出世四個禮拜內嘅，不過老鴿亦可以攞嚟煲湯.
艾力卡納頓
艾力卡納頓（，Eric Clapton，）係英國搖滾歌手同結他手，攞過18次格林美獎.
1649年嘅瑞典
1649年嘅瑞典係介紹瑞典喺1649年嗰陣發生過啲乜事.
島野聰
島野聰（島野聡；Satoshi Shimano；），係日本音樂製作人、詞曲作家同編曲家. 佢喺明治大學畢業.
春餅
春餅係中國北方賀年嘢食，傳統喺立春食，上枱嗰陣中間放餅皮，側邊放各種肉同菜嘅餡，再由食客自己將餡放落餅皮夾嚟食. 呢種嘢食亦係春卷嘅原形.
1650年嘅瑞典
1650年嘅瑞典係介紹瑞典喺1650年嗰陣發生過啲乜事.
日本-琉球語系
日本-琉球語系，係世界上其中一個語系，主要分佈日本列島同埋琉球群島.
1651年嘅瑞典
1651年嘅瑞典係介紹瑞典喺1651年嗰陣發生過啲乜事.
羅拔·奧本海默
奧本海默（，Robert Oppenheimer，）係美國物理學家，帶領曼哈頓計劃團隊研發原子彈，畀人叫做「原子彈之父」.
巴托
巴托（，Béla Bartók，）係匈牙利作曲家，20世紀初期活躍.
尼邁耶
尼邁耶（，Oscar Niemeyer，）係巴西建築師，出名作品包括巴西新首都巴西利亞嘅公共建築物同埋美國紐約嘅聯合國總部大樓.
骰仔遊戲
（dice game）係指用骰仔做中心，甚至完全齋靠骰仔玩嘅遊戲，唔似得淨係攞骰仔做輔助工具嘅圖板遊戲或者紙牌遊戲.
骰仔遊戲係最古老嘅一種遊戲. 雖然骰仔遊戲成日俾人同賭錢聯想埋一齊，但查實現代有好多骰仔遊戲都係唔使賭錢都可以玩嘅. 唔使賭錢嘅骰仔遊戲一個出名嘅例子係快艇骰仔（Yahtzee），喺呢個遊戲當中，玩家要擲五粒骰仔，擲到結果之後可以揀其中若干粒骰仔重擲，重擲次數有限，並且嘗試用骰仔擲出嘅數字砌出某啲數字組合，唔同數字組合值唔同分數（例如如果五粒骰仔數字一樣，個玩家會攞到 50 分），最後攞到最高分嘅玩家就算贏.
特質
骰仔遊戲時不時俾人攞嚟同紙牌遊戲比較，噉係因為兩者喺本質上都有隨機性質：紙牌遊戲嘅典型做法係洗牌，再派牌俾每個玩家，呢個過程必然帶有隨機性，令到玩家唔能夠完全噉知道其他玩家嘅手牌有啲乜，而骰仔遊戲就因為以骰仔做重心，一定帶有相當嘅隨機性. 兩者分別在於骰仔遊戲每次擲骰都係一次獨立事件－一次擲骰唔會影響到下一次擲骰出乜數字；相比之下，紙牌遊戲每次抽牌唔係一件獨位事件－好似係啤牌噉，而家有個玩家抽到一張紅心七，個牌庫就少咗張紅心七，於是下一次抽牌嗰陣再抽到紅心七嘅機會率就會下降.
西北高加索語系
西北高加索語系，係世界上其中一個語系，主要分佈俄羅斯阿迪格、卡巴爾達-巴爾卡爾、卡拉查伊－車刻斯.
隨機
隨機（random）係指一串事件唔能夠用任何方法完全噉預測，頂攏淨係可以用機會率嚟估吓佢幾大機會發生.
La Haye-Malherbe
La Haye-Malherbe係法國嘅一個市鎮，位置喺厄爾.
賭場遊戲
（casino game）係指喺賭場常見嘅遊戲，例如係輪盤同老虎機.
概論
喺一個現代嘅賭場入面，一個賭客會用錢買起一定量嘅籌碼，參加個賭場入面嘅一啲遊戲，並且喺一個遊戲落注同嘗試贏取更加多嘅籌碼，而喺離開賭場嗰時，籌碼就可以攞嚟換取現金；亦都有人會模擬賭場嘅環境玩呢啲遊戲，但係唔賭真錢；喺呢啲場景之下成日出現嘅遊戲就算係賭場遊戲. 「賭場遊戲」呢個歸類係建基於「嗰種遊戲喺賭場常唔常見嘅」（而唔係用乜架生玩），所以好多紙牌遊戲同骰仔遊戲－例如係啤牌噉－都可以同時被歸類做賭場遊戲.
賭場遊戲設計嘅一個大特色係唔可以以玩家利益做中心：做其他類型嘅遊戲設計嗰陣目的主要係令玩家開心過癮或者學到嘢；而賭場遊戲嘅目的係要令賭場賺到錢－即係話「賭客輸嘅錢嘅總量」一定要大過「賭客贏嘅錢嘅總量」，賭場先至有得營運落去. 喺設計賭場嗰陣會用到大量嘅統計學技術，設計師會設計出符合呢三個條件嘅遊戲：
同時賭場又會運用一啲心理學技巧娛樂賭客，令佢哋就算輸咗錢都肯玩落去.
夜間失格
夜間失格（Midnight EMO）係香港商業電台叱咤903嘅音樂生活節目，連埋廣告每集係一百二十分鐘. 主持係奧仕卡. 響2021年12月5號起星期日晚上十一點至星期一凌晨一點播放. 報天氣嘅音樂係IcyFlame$ Feat. Jahkaiton嘅Friends Love Story同埋Holyway嘅ทิ้งไว้ตรงนี้，主題曲由before the night ends編曲製作，開場音樂係Chill Cow Lofi嘅Tokyo Lofi ChillCow Meows. 每集節目集合咗20個情緒重整嘅建議.
澳門工會聯合總會
澳門工會聯合總會（葡文：Federação das Associações dos Operários de Macau；英文：Macao Federation of Trade Unions；簡稱：工聯／FAOM／MFTU）係澳門一個親中共社團，1950年1月20號成立.
1652年嘅瑞典
1652年嘅瑞典係介紹瑞典喺1652年嗰陣發生過啲乜事.
機率遊戲
（game of chance）係指結果涉及一啲玩家控制唔到嘅隨機性嘅遊戲： 多數遊戲都喺呢兩個極端之間，例如係大富翁噉，玩家會靠擲骰仔決定行自己幾多步，擲骰仔嘅結果原則上係玩家控制唔到嘅，技術再好嘅玩家都有可能會因為擲骰仔嗰陣唔好彩而輸俾新仔，但玩家依然有能力決定買唔買一笪地，所以呢隻遊戲依然或多或少噉要求玩家做正確決策.
設計
「機率遊戲係咪一件好事」喺遊戲設計上係一個受爭議嘅課題. 有啲遊戲設計師同玩家覺得，隨機性令到就算專業玩遊戲嘅人－識得做完美嘅決策－有陣時都會輸俾新仔，令到隻遊戲冇咁重視技術；另一方面，又有啲人覺得一定嘅隨機性令到新仔就算對住最勁嘅玩家都有機會贏，間接令到隻遊戲（對新仔嚟講）更加好玩.
廿一世紀初嘅遊戲設計界仲會分辨兩種隨機性：
科技
機率遊戲必然會涉及「用嚟產生隨機性嘅架生」. 隨機性喺數學上係指冇可能預測嘅結果，喺實際應用上可以用骰仔、輪盤、掟銀仔同洗牌等嘅機制產生.
喺電子遊戲（以電腦程式形式存在嘅遊戲）當中，隨機性嘅產生會可以到隨機數生成（random number generation；RNG）嘅科技，即係通過某一啲類型嘅演算法或者物理訊號嚟產生望落似係隨機嘅數列嘅技術，例如廿世紀嘅 RPG 當中成日會有一大柞招式俾角色用，一個招式都有若干個屬性，包括咗嗰個招式嘅殺傷力同命中率等等，當一個角色用一個命中率係 80% 嘅招式嗰陣，一個常見做法係遊戲程式內部會用 RNG 產生一個 0 至 1 之間嘅數字，而如果個數字大過或者等如 0.8，噉嗰吓攻擊就會打中，否則就會唔中，實際例子有《寵物小精靈》系列嘅遊戲.
醫好痲瘋病人
醫好痲瘋病人係《聖經》記載耶穌嘅神蹟之一，喺《馬太福音》、《馬可福音》同《路加福音》都有記載.
聖經譯文
耶穌落咗山，有一大班人跟住怇. 呢個時候，有一個痲瘋病人嚟拜佢，話：「主啊，只要你肯，你能夠令到我潔淨. 」耶穌伸手摸佢，話：「我肯，你潔淨咗喇！」佢嘅痲瘋病即刻就潔淨咗. 耶穌對佢話：「你要留意，唔好將呢件事同任何人講，只要去俾祭司幫你檢查，並獻上摩西所吩咐嘅祭物，作為證據證實你已經潔淨. 」
有一個痲瘋病人嚟求耶穌，向佢跪低，話：「只要你肯，你能夠令到我潔淨. 」耶穌憐憫佢，就伸手摸佢，話：「我肯，你潔淨咗喇！」痲瘋病即刻離開佢，佢就潔淨咗. 耶穌鄭重噉吩囑佢，即刻打發佢走，對佢話：「你要留意，千祈唔好話畀任何人知，只要去俾祭司幫你檢查，又因為你已經潔淨，獻上摩西所吩咐嘅祭物，向人證明你已經潔淨. 」但係呢個人一出去，反而好多嘢講，將呢件事傳咗開去，令到耶穌唔能夠再公開入城，只好留喺外邊曠野地方，群眾仍然從各地嚟搵佢.
有一次，耶穌喺一個城裏面，有個全身長滿痲瘋嘅人，見到耶穌，就跪喺地求耶穌話：「主啊，只要你肯，你能夠令到我潔淨. 」耶穌伸手摸佢，話：「我肯，你潔淨咗喇！」痲瘋病即刻離開咗佢. 耶穌吩咐佢：「你唔好話畀任何人知，只要去見祭司，等佢幫你檢查，又因為你已經潔淨，要按照摩西所吩咐嘅獻上祭物，作為證據向人證明你已經潔淨. 」但係耶穌嘅名聲越傳越開. 有一大班人聚集嚟聽道，亦希望耶穌醫治佢哋病. 但係耶穌卻退到曠野度祈禱.
概覽
耶穌時代嘅大痳瘋，包括好多皮膚病、性病、頑癬同現代人稱為嘅痳瘋病，都係無藥可醫嘅絕症，並且係傳染病. 所以自古猶太人就將呢啲病人放喺冇人接近嘅地方，加以隔離. 呢個痳瘋病人，竟然喺城度出現. 佢對耶穌有非常大嘅信心話：「只要你肯，你能夠令到我潔淨. 」「只要你肯」呢句，係呢個患痳瘋者祈求嘅先決條件.
「耶穌伸手摸佢，話……」耶穌一邊講，一邊行動，霎時間，耶穌嘅手重未完全掂到佢，佢嘅嘢重未講完，嗰個人嘅大痳瘋就潔淨咗. 耶穌吩咐佢唔好話畀任何人知，只要按照律法嘅要求，將身體俾祭司檢查，並且獻祭，證實佢潔淨咗，令到佢嘅鄰里親朋重新接納佢. 喺耶穌潔淨大痳瘋病人後，所有人對耶穌就有更深嘅認識同瞭解；指望耶穌醫治佢哋嘅病. 但係耶穌卻退到曠野度祈禱，與上帝交通.
生・生活
《生・生活》係香港歌手周華健出嘅第四張粵語專輯. 喺1996年12月20號由滾石唱片發行.
簡介
呢張唱碟收錄咗11隻歌.
參與式設計
（participatory design）係設計上會用到嘅一種方法，亦可以係設計研究一種，顧名思義重點在於「畀啲持份者參與設計過程」.
參與式設計同一般嘅設計做法一樣，以「設計出一件似樣嘅產品」做最終目標. 喺參與式設計當中，研究者會邀請啲持份者－例如喺遊戲設計當中，「持份者」可能包括遊戲設計團隊成員、隻遊戲嘅 fan 史同埋「未玩過呢類遊戲但有興趣」嘅人... 呀噉. 設計者會一路做設計，一路畀持份者睇同試用件產品，途中一路用面試研究等嘅方法攞持份者意見，觀察持份者對件產品嘅觀感.
不過，持份者嘅角色唔淨只係對件產品有感受同埋畀意見咁簡單，佢哋仲有機會主動噉參與－設計者好多時會畀持份者有機會提出佢哋有關「件產品可以點改」嘅諗頭，會畀持份者（例如）畫一啲（業餘級數嘅）圖像嚟表達佢哋嘅諗法.
安孝煉
安孝煉（안효연，）係南韓職業足球員.
1654年嘅瑞典
1654年嘅瑞典係介紹瑞典喺1654年嗰陣發生過啲乜事.
法國國家圖書館
法國國家圖書館（Bibliothèque nationale de France，縮寫「BnF」）係法國嘅國家級圖書館，前身係法國國王傅朗素華一世喺1537年通過《蒙彼利耶詔令》建立嘅法定送存藏書閣.
目前法國國家圖書館有七座分館，其中四座位於首都巴黎 ：
另外三座分館分別係：
參考
類:國家圖書館 類:法國文化
丹尼爾·施密特
丹尼爾·施密特（）係日本足球員，踢守門員，曾經喺2018年為日本足球代表隊出場1次.
La Haye-Saint-Sylvestre
La Haye-Saint-Sylvestre係法國嘅一個市鎮，位置喺厄爾.
1655年嘅瑞典
1655年嘅瑞典係介紹瑞典喺1655年嗰陣發生過啲乜事.
司法女王
《司法女王》（On the Basis of Sex）係一部2018年美國傳記法律電影，由Mimi Leder做導演，改編最高法院大法官Ruth Bader Ginsburg嘅生活. 主演係菲莉絲迪鍾斯、Armie Hammer、Justin Theroux、積雷諾、Cailee Spaeny、Sam Waterston、Kathy Bates.
占士屈臣
占士屈臣（，James Watson，）係美國生物學家，憑住發現DNA雙螺旋結構嘅成就，同拍檔威爾金斯一齊攞到1962年諾貝爾生理學或醫學獎.
波格
波格可以係：
Hébécourt, Eure
Hébécourt係法國嘅一個市鎮，位置喺厄爾.
1657年嘅瑞典
1657年嘅瑞典係介紹瑞典喺1657年嗰陣發生過啲乜事.
1656年嘅瑞典
1656年嘅瑞典係介紹瑞典喺1656年嗰陣發生過啲乜事.
快艇骰仔
（）係一隻骰仔遊戲.
喺呢個遊戲當中，玩家要擲五粒骰仔，擲到結果之後可以揀其中若干粒骰仔重擲，重擲次數有限，並且嘗試用骰仔擲出嘅數字砌出某啲數字組合，唔同數字組合值唔同分數（例如如果五粒骰仔數字一樣，個玩家會攞到 50 分），最後攞到最高分嘅玩家就算贏.
比例模型
（scale model）係一啲嘗試完全模仿件物件嘅比例嘅模型，不過同實物大細唔同.
安鉉範
安鉉範（안현범，）係南韓職業足球員.
江樂士
江樂士，QC（Ian Grenville Cross，）係英國大律師. 1997年10月15號獲委任做香港刑事檢控專員，做咗12年，到2009年10月21號為止.
陳文成
陳文成（）係臺灣新北市中和區人，喺林口區出世，密芝根大學博士，做過美國卡內基梅隆大學統計系助理教授，長期支持臺灣民主運動. 陳喺1979年自美國打越洋電話畀施明德表示捐助《美麗島雜誌》一事被警備總部所監聽. 1981年返臺，被警備總部約談，第二日就被發現陳屍喺臺灣大學研究生圖書館旁，被稱為陳文成命案或陳文成事件.
1658年嘅瑞典
1658年嘅瑞典係介紹瑞典喺1658年嗰陣發生過啲乜事.
沙撈越報告
佢喺2015年因為揭發一個馬來西亞發展有限公司醜聞（1MDB）  ，而俾馬來西亞國民陣線政府封網，直到2018年第14屆馬來西亞下議院選舉政權輪替先至獲解封.
巫師之昆特牌
巫師之昆特牌（Gwent: The Witcher Card Game）係波蘭CD Projekt公司喺2018年10月23號出版嘅電子換卡遊戲. 家下喺電腦嘅Windows、macOS、主機嘅PlayStation 4、XBOX ONE、及手機嘅iOS、 Android平台先至有得玩.
分級
類:咭遊戲 類:單機遊戲 類:電腦遊戲 類:Windows遊戲 類:mac OS遊戲 類:PlayStation 4遊戲 類:Xbox One遊戲 類:iOS遊戲 類:Android遊戲
Hecmanville
Hecmanville係法國嘅一個市鎮，位置喺厄爾.
1660年嘅瑞典
1660年嘅瑞典係介紹瑞典喺1660年嗰陣發生過啲乜事.
松花江村
松花江村（）係中國村名，佢哋嘅名都來自松花江呢條河. 可以係：
洪灝
洪灝，交銀國際前董事總經理、研究部主管，喺北京對外經濟貿易大學同埋澳洲新南威爾士大學畢業.
佢不時喺中國媒體入面發表對財經趨勢嘅評論分析，例如喺2018年佢曾經話過價值投資喺中國從未奏效.
2022年5月，香港、台灣有啲媒體報道佢被禁言，內地社交媒體賬戶已被凍結，包括微信同微博. 喺佢被禁言之前，分別發表過中概股、資本外逃、誰還在賣、3月之亂合共4份報告，當中部分內容提及中國大陸資本外逃問題，對中國大陸股市發展持負面睇法  ，有啲聲音就質疑，事件係中共因為佢比較敢言而封殺佢，批評中共做法荒謬.
紅星 (搞清楚)
紅星（）除咗指符號紅星外，重可以係：
地名
「紅星」作爲中國大陸嘅紅色地名，紅星有共產主義意味.
1659年嘅瑞典
1659年嘅瑞典係介紹瑞典喺1659年嗰陣發生過啲乜事.
李世隆
李世隆（Dragon Li），香港親中陣營政治人物，民建聯成員，2016至2019年葵青區議員（石蔭選區），現任環境及生態局局長政治助理（繼承區詠芷）.
從政經歷
佢喺2015年香港區議會選舉擊敗咗民主黨嘅尹兆堅，成為區議員. 但喺2019年，親中派因為力撐逃犯條例修訂草案而選情大受打擊，屬親中派民建聯嘅李世隆亦被捲土重來嘅泛民主派尹兆堅以4,890票擊敗 ，而李世隆自己就得到3,730票.
2015年區選抹黑、種票、舞弊疑雲
喺2015年香港區議會選舉，多個選區，包括李世隆贏咗嘅石蔭選區都出現咗一啲種票舞弊疑雲. 例如，落敗咗嘅尹兆堅就曾經話，呢一區選舉出現選舉舞弊、非法行為、大規模種票嫌疑、選民人數無故激增，導致佢以53票敗選. 尹兆堅又話，李世隆喺選舉期間違反房署規定喺區內派發抹黑單張，但房署坐視不理；加上民建聯同工聯會成員喺選舉期間誹謗佢.
涉嫌違反私隱條例
喺2017年11月，多個媒體報道，李世隆向居民發放問卷，要求佢哋填寫個人資料先可以換取月曆，又話呢啲資料會用作日後聯絡之用，結果被投訴. 嗰啲有關嘅單張又以「石蔭邨／石蔭東邨屋邨管理諮詢委員會委員」身份發出，表達非常含糊，做法被質疑誤導居民，令居民誤以為單張係房屋署或者邨管會發出嘅問卷調查. 個人資料私隱專員公署回應嘅時候話，質疑事件或已經違反私隱條例. 最終李世隆需要已將收回嘅問卷銷毀.
2022年勞動節台鐵員工工業行動
2022年勞動節台鐵員工工業行動，係指台鐵企業工會喺台鐵公司化嘅問題上，抗議行政院方案，喺2022年5月1號發起集體以「合法休假」形式嘅工業行動，當日表定列車全數停駛.
參考
類:2022年臺灣
1661年嘅瑞典
1661年嘅瑞典係介紹瑞典喺1661年嗰陣發生過啲乜事.
UPCO2
UPCO2（全名：Universal Carbon）係全球第一隻可經普通零售渠道買到嘅碳信用加密貨幣，由Universal Protocol Alliance推出. 現時可以經Uphold購買，當做普通加密貨幣咁交易，或者用來抵銷碳排放.
市政局
市政局（，Urban Council）係香港舊時一個法定機構，負責香港島同九龍嘅市政服務，包括食物衛生、環境衛生、康樂、文娛等等.
市政局前身係1883年成立嘅潔淨局（Sanitary Board），1936年改組做市政局，1997年主權移交後改做臨時市政局，1999年底，時任特首董建華以推行「市政服務改革」做理由，將市政局解散，工作大致由食物環境衞生署同康樂及文化事務署接手.
市政局主席
市政局主席一職長期都由市政總署署長兼任，直到1973年市政局改革，取消官守議員，主席一職就改做議員互選產生.
林克明
林克明（）係廣東畫則師，來自東莞石龍.
參考
類:中國畫則師
神經反向傳播
神經反向傳播係指神經元動作電位產生嘅電壓峰順住軸突傳播（正常傳播）同時，胞體生成嘅另一脈衝向樹突或者樹突幹（dendritic arbor）啲（apical portions）傳播，嗰度係產生大部分原始輸入電流嘅. 除開啲動作電位嘅主動反向傳播外，仲有被動嘅（electrotonic potential）個反向傳播. 即管有足夠嘅證據證明到存在有動作電位反向傳播住，但仲有好大爭議詏緊關於啲動作電位嘅功能與及啲電位深入啲遠端樹突嘅程度.
猿澤茂
猿澤茂（；）係日本足球員，踢中場，佢代表日本參加過1979年國際足協世界青年錦標賽.
陳靜秋
陳靜秋（），和平醫院護理長，臺灣第一位喺SARS疫情殉職嘅醫療人員，因為佢嘅死亡，之後政府創立咗「陳靜秋條款」.
區域市政局
區域市政局（英文：Regional Council）係香港舊時一個法定機構，負責新界嘅市政服務，包括食物衛生、環境衛生、康樂、文娛等等，1986年成立，1997年主權移交後改做臨時區域市政局，1999年底廢止，工作大致由食物環境衞生署同康樂及文化事務署接手.
布拉格天文鐘
（Pražský orloj）係捷克共和國布拉格舊城廣場一座中世紀鐘，喺老城市政廳南面牆上. 每個鐘頭踏正都有一群木偶喺個鐘度走出來唻轉圈報時，遊客亦可以上塔頂，從高處欣賞舊城美景，係熱門旅遊景點.
出面網頁
類:舊城廣場 類:鐘樓
畢律民分區
畢律民分區（英文：Brodmann area）係一個腦區，根據細胞結構將大腦皮層劃分為一系列解剖區域. 神經解剖學入便嘅所謂，意指啲神經元嘅組織方式，係喺染唨色嘅腦組織度觀察得到.
畢律民分區最早由德國神經學家提出，佢個分區系統包括有52個區域喺每個半球入便. 其中一啲區域而今經已得到細分，例如23區着分過、成為23a同23b區等.
人同靈長類個大腦皮層分區
人類大腦皮層嘅畢律民分區：
連出去
[[Category:腦]]
彩䴉
彩䴉（，學名：Plegadis falcinellus）係䴉科彩䴉屬嘅雀仔. 佢分布喺歐洲南部、亞洲、非洲同美洲中部等地，主要生活同棲息喺湖沼間.
拎
[[category:雀]]
裴贊洙
裴贊洙（배찬수，）係南韓職業足球員.
1662年嘅瑞典
1662年嘅瑞典係介紹瑞典喺1662年嗰陣發生過啲乜事.
鴻星
鴻星（，英文：Super Star）係香港一個飲食集團，喺香港、中國大陸同日本開食肆，由生意人何永年、周權忠喺1989年創立，最出名菜式係石頭魚.
1664年嘅瑞典
1664年嘅瑞典係介紹瑞典喺1664年嗰陣發生過啲乜事.
Hécourt, Eure
Hécourt係法國嘅一個市鎮，位置喺厄爾.
1663年嘅瑞典
1663年嘅瑞典係介紹瑞典喺1663年嗰陣發生過啲乜事.
克萊兒·芮卡索
克萊兒·芮卡索（Clare Rewcastle，）係出生於馬來西亞（今日嘅沙撈越）嘅英國調查報導員，網絡媒體《沙撈越報告》同埋自由沙撈越電台創辦人. 佢創辦嘅電台以揭露沙撈越政治醜聞同埋一個馬來西亞發展有限公司醜聞見稱.
個人榮譽
2016年3月，美國商業雜誌《財富》將凱麗列為「全球50名最偉大嘅領袖」之一，以肯定佢2015年揭露一個馬來西亞發展有限公司醜聞嘅努力.
出面網頁
類:記者 類:英國人
恆心
恆心（persistence）係種性格特質. 如果話一個人有恆心（恆心度高），即係話佢冇咁易會因為挫敗而放棄手上追求緊嘅目標.
闇影詩章
闇影詩章（Shadowverse）係一隻日本嘅電子換卡遊戲，2016年6月17號發行，由Cygames開發同營運.
類:Windows遊戲 類:mac OS遊戲 類:iOS遊戲 類:Android遊戲 類:任天堂Switch遊戲 類:咭遊戲
洪昇
洪昇（，），字昉思，係清代初年戲曲作家，錢塘人氏，最出名作品係《長生殿》，同當時另一劇作家孔東塘齊名，並稱「南洪北孔」.
1665年嘅瑞典
1665年嘅瑞典係介紹瑞典喺1665年嗰陣發生過啲乜事.
1666年嘅瑞典
1666年嘅瑞典係介紹瑞典喺1666年嗰陣發生過啲乜事.
聖維特主教座堂
（Katedrála svatého Víta）係捷克共和國布拉格一天主教堂，羅馬天主教布拉格總教區嘅主教座堂，亦係捷克最大、最重要嘅教堂. 教堂係歌德式建築嘅範例，拱型迴廊展示雄偉氣勢. 陽光透過一隻隻彩色玻璃窗照入唻，令人感覺莊嚴.
出面網頁
類:布拉格 類:宗教建築
Hectomare
Hectomare係法國嘅一個市鎮，位置喺厄爾.
1667年嘅瑞典
1667年嘅瑞典係介紹瑞典喺1667年嗰陣發生過啲乜事.
十三邊形
十三邊形，或者叫十三角形，係有13條直邊嘅多邊形，總共有13隻角，內角和1980°.
白智勳
白智勳（백지훈，）係南韓職業足球員.
十四邊形
十四邊形，或者叫十四角形，係有14條直邊嘅多邊形，總共有14隻角，內角和2160°.
幣安
幣安（Binance）是一家全球性嘅加密貨幣交易所，為超過100種加密貨幣提供交易平台. 2018年初以嚟，幣安喺交易量方面被認為係全世界上最大嘅加密貨幣交易所.
磯鷸
'（，學名：Actitis hypoleucos'）係鴴形目鷸科磯鷸屬嘅其中一個物種.
特徵
體長廿厘米，喙短，尾長翼短. 上身啡色，飛羽近黑；下身白色，心口側面有笪啡灰色嘅斑.
嘢食
主要食昆蟲同軟體動物.
拎
[[category:雀]]
1668年嘅瑞典
1668年嘅瑞典係介紹瑞典喺1668年嗰陣發生過啲乜事.
Hennezis
Hennezis係法國嘅一個市鎮，位置喺厄爾.
十五邊形
十五邊形，或者叫十五角形，係有15條直邊嘅多邊形，總共有15隻角，內角和2340°.
親華派
親華派（Sinophile），亦叫親華者，係指對中華文化或者中國人表現出強烈興趣或者愛嘅人.
寓言 (專輯)
《寓言》係香港歌手王菲出嘅第十七張大碟、第八張國語大碟，喺百代唱片嘅第四張大碟，喺2000年10月20號發行. 專輯有12隻歌：10隻係國語，2隻粵語歌係將碟入面嘅2隻國語歌重新填詞做粵語，照顧香港市場.
親華派
因為中華民國同中華人民共和國都自認為係中國嘅合法代表，親近中國文化同親近中華人民共和國，有時會產生混淆. 喺日本，成日將「Sinophile」翻譯成「中國愛好家」以同親中派進行區別，後者特別指對中華人民共和國友好嘅人物，而前者強調文化方面嘅友好，例如同岡崎久彦都有好深嘅漢學素養，同時亦認為學習中國史嘅重要性，但係佢哋對中國共產黨都持有批判態度.
寓言 (專輯)
簡介
呢張大碟係王菲第二次完整嘅藝術嘗試. 唱片完全割裂做兩部分：前5首王菲作曲，林夕作詞，張亞東編曲，王菲同張亞東合作製作；後5首（加2首粵語歌）係商業作品，由王菲合作咗12年嘅梁榮駿製作，呢次都係梁榮駿最後一次為王菲製作專輯. 前5首渾然一體，用複雜宏大嘅編曲同沉重嘅背景樂表達一個完整嘅概念. 呢次係唯一一次由林夕負責全部作詞嘅王菲專輯.
「寒武紀」以弦樂開場，厚重嘅風格類似電影配樂；「新房客」係王菲、張國榮等主演電影《戀戰沖繩》嘅其中一個主題曲；「香奈兒」弦樂貫穿電音裡；「阿修羅」凝重低沉，嘆息般嘅吟唱營造出陰霾嘅氛圍；最後嘅「彼岸花」用佛教輪迴講明世事無常，將五首歌融為一個整體. 林夕負責全部五首歌嘅歌詞，用神話、傳說、文學、電影、宗教嘅辭彙嚟配合張亞東嘅編曲.
唱片版本
其他版本： 衍生產品：
獎
台灣： Channel V
1669年嘅瑞典
1669年嘅瑞典係介紹瑞典喺1669年嗰陣發生過啲乜事.
飛行器的執行週期
《飛行器的執行週期》（The Silent Star Stone）係中國歌手郭頂出嘅專輯，由環球音樂喺2016年11月29號發行.
十七邊形
十七邊形，或者叫十七角形，係有17條直邊嘅多邊形，總共有17隻角，內角和2700°.
飛行器的執行週期
製作名單
製作名單嚟自唱片內頁嘅說明文字.
1670年嘅瑞典
1670年嘅瑞典係介紹瑞典喺1670年嗰陣發生過啲乜事.
1671年嘅瑞典
1671年嘅瑞典係介紹瑞典喺1671年嗰陣發生過啲乜事.
白星東
白星東（백성동，）係南韓職業足球員.
十六邊形
十六邊形，或者叫十六角形，係有16條直邊嘅多邊形，總共有16隻角，內角和2520°.
遊戲美工
遊戲美工（game art）係指喺遊戲製作當中幫隻遊戲度同整圖像同音樂等美術嘢嘅工作.
犒賞系統
犒賞系統（；reward system），又或者叫報償系統（），係神經科學同心理學上嘅一個概念. 犒賞系統包括咗一拃緊密相連嘅神經系統結構，呢啲結構一齊負責控制一隻動物（包括人類）追求令佢哋愉悅嘅嘢. 「令隻動物愉悅嘅嘢」包括咗嘢食同水呢啲生存必需要嘅物品、人與人之間嘅情感聯繫、以至打機等嘅娛樂活動呀噉－而呢啲嘢就係神經科學上所講嘅犒賞.
由日常用活嘅觀察經已可知，好味嘅嘢食同水、人之間情感上嘅親密、以及打機等嘅娛樂活動都有一個共同點－呢啲嘢都能夠令人得到快感. 响廿世紀，神經科學同心理學等領域嘅研究者用咗神經造影（指一啲能夠整影像嚟描繪腦嘅狀態嘅技術）觀察人同第啲動物嘅腦喺面對呢啲事物嗰陣會起乜嘢變化，發現呢啲嘢會引起嘅腦活動規律有好多相似之處－有幾個腦區硬係會對呢啲嘢有反應；於是學界就有咗「犒賞系統」嘅諗頭，主張犒賞系統包括嘅神經系統結構會負責控制一個人面對犒賞嗰陣嘅情緒同行為變化.
對犒賞系統嘅研究好有實用價值：喺精神醫學上已經知道，有唔少心理病查實都係同犒賞系統失靈有啦掕，例如一個人對毒品或者煙酒等嘅物質上癮，好多時都涉及佢個犒賞系統對搞到佢上癮嗰種物質有異常咁勁嘅反應，令到佢有動機要係噉走去吸嗰樣物質 ；另一方面，遊戲設計同相關嘅領域嘅研究者又有興趣了解人嘅犒賞系統係點運作嘅，諗住靠呢啲知識嚟設計出令玩家想一玩再玩嘅遊戲.
犒賞概念
喺定義上，犒賞系統係一柞神經系統結構，共通點係會對犒賞一齊有反應. 因為噉，要研究犒賞系統，首先就要解答 乜嘢係犒賞？ 呢條問題. 喺動物行為學同相關嘅領域上，一件犒賞（reward；R）可以想像成具有以下呢幾種特性嘅物體或者事件 ：
進化思考
犒賞系統嘅起源可以由進化論嘅角度嚟思考：喺物競天擇（natural selection）嘅過程裏面，一個基因實要能夠幫到隻動物生存同繁殖先可以傳到去後代嗰度；一隻動物要維持自己存在，首先要有嘢食同水，好似人呢啲有社會性嘅動物仲需要同自己同伴維持一定嘅關係（可以睇吓情感親密），而且無論係咪有社會性都好，一隻動物要能夠繁殖先可以將基因傳俾下一代，而繁殖嘅過程梗會涉及性愛；而家想像有兩隻個體 A 同 B， 直覺上一般認為，A 成功噉生存同繁殖嘅機率會高過 B－即係 A 比較大機會能夠將「令佢個腦有犒賞系統」嘅基因傳俾下一代 ；於是現存嘅動物物種基本上冚唪唥都進化到會具有某啲形式嘅犒賞系統，曉追求嘢食同性愛呢啲喺進化史上有助佢哋祖先生存同繁殖嘅嘢.
喺智能有返咁上下高嘅動物（例如係人）當中，犒賞仲可以包埋隻動物嘅祖先喺進化史上冇接觸過嘅嘢：例如係錢噉，史前嘅人類祖先並唔知乜嘢係錢，噉樣因為錢係一樣由文明發明用嚟做貿易嘅媒介；但到咗廿一世紀初，一般正常嘅人都能夠清楚噉知道錢嘅功能，明白攞到錢就可以用啲錢嚟換取令佢哋有快感嘅嘢，令到現代人會將錢同嘢食呢啲原始嘅犒賞聯想埋一齊，於是錢呢樣嘢就變成咗犒賞嘅一種.
涉及結構
犒賞系統嘅概念源於神經造影（neuroimaging）嘅技術. 神經造影泛指「用物理方法產生圖像嚟描述一個受試者嘅腦嘅狀態」嘅技術，例子有磁力共振造影同腦電圖呀噉. 响廿世紀初開始，神經科學同心理學等領域嘅研究者就有喺度運用神經造影，探討人同第啲動物喺面對犒賞嗰陣腦部會有乜嘢變化. 犒賞系統嘅諗頭始源自 1954 年：當時有神經科學研究者將電極植入去大鼠嘅腦，諗住用啲電極嚟刺激啲大鼠嘅腦嘅某啲特定位置，呢啲電極駁住受試大鼠掂得到嘅掣；結果發現，啲大鼠話咁快就會學識係噉撳嗰啲掣，令啲電極刺激自己嘅腦；打後佢哋又有喺人類身上做同樣嘅實驗，搵到一樣嘅結果. 於是當時嘅神經科學家就有咗個諗法：呢啲實驗搵到嘅腦區一受刺激就令隻動物覺得好有快感，所以令啲動物想呢啲腦區係噉受到刺激，而事實係打後嘅研究表明，嗰啲腦區又會喺隻動物追求或者攞到犒賞嗰陣有強烈嘅活動－帶起咗「犒賞系統」嘅諗法.
Herqueville, Eure
Herqueville係法國嘅一個市鎮，位置喺厄爾.
犒賞系統
重要通道
根據廿一世紀初嘅理論模型，人類犒賞系統涉及嘅神經通道掂到嘅腦區主要係包括咗腹側被蓋區（VTA）、杏仁核（AMY）、海馬體（HIPP）、線條體同埋前額皮層（PFC）. 下圖係一個人腦由左面睇嘅切面圖，幅圖標示咗犒賞系統涉及嘅腦區同埋神經通道，每條神經通道嘅色水表示條通道由邊種神經傳遞素（神經細胞釋放嚟傳達訊號嘅特殊化合物）主導－
線條體
線條體（striatum）：線條體嘅功能大致上係由 VTA 嗰度接收「有犒賞出現」嘅訊號，然後再根據呢啲訊號引導隻動物做出學返嚟嘅行為. 按功能嚟分嘅話，線條體可以分做腹側同背側兩大區 ：
前額皮層
前額皮層（prefrontal cortex，PFC）係大腦皮層（哺乳類大腦最外面嗰浸神經組織）最近額頭嗰一橛，出嗮名專門幫手做一啲所謂嘅「高層」認知功能，例如係計劃同決策呀噉；前額皮層會由 VTA 嗰度接收多巴胺訊號，又能夠向伏隔核等嘅多個腦區傳穀氨酰胺訊號－「能夠向伏隔核傳訊號」就表示，前額皮層有可能對伏隔核等嘅線條體結構作出一定程度嘅管控，而廿一世紀初嘅研究的確顯示，前額皮層會扮演啲噉嘅功能. 前額皮層對犒賞系統嘅管控功能係自控嘅重要一環： 廿一世紀初嘅研究指，前額皮層响延遲折扣當中扮演咗重要嘅角色：有研究者試過一路用神經造影技術監察受試者嘅腦活動，一路要佢哋做延遲折扣決策（由一嚿細嘅短期利益同埋一嚿大嘅長期利益之間二揀一），發覺前額皮層某幾橛嘅活動同個體嘅 k 有顯著嘅相關 －簡化噉講，前額皮層嘅神經細胞會運算每個選項嘅價值（睇埋效益），然後按每個選項嘅主觀價值嚟傳訊號去犒賞系統嘅其餘部份，調控嗰啲部份嘅活動，例如家陣前額皮層決定咗「短期快感嗰個選項冇長期利益嗰個咁好」，佢就會傳訊號阻止杏仁核產生「會引導個人去追求短期快感」嘅情緒變化. 因為噉，前額皮層嘅功能對一個人嘅自控能力有深遠嘅影響.
快感中心
快感係犒賞嘅重要一環：當一個人攞到同享用犒賞（佢會主動行埋去同埋嘗試攞嘅嘢）嗰陣，佢嘅腦活動會產生一啲特定嘅變化，而人類响經歷呢種變化嗰時，通常會話自己感受到愉悅嘅感覺；而雖然人以外嘅動物唔曉將自己嘅感受講俾研究者聽，但神經造影研究顯示，人以外嘅動物喺攞到同享用犒賞嗰時，佢哋嘅腦都會出現好似人類得到快感嗰時噉嘅活動. 由進化論嘅角度嚟睇，快感可以定義成一種腦狀態，而呢種狀態起到訊號嘅作用，用嚟話俾個腦嘅其餘部份知「我哋攞到犒賞喇」，等後者知道要郁手做攞到犒賞嗰時應該要做嘅嘢－例如喺快感出現嗰陣，有份做學習功能嘅腦區要郁手改變個腦啲參數，強化令自己攞到件犒賞嗰樣行為（提升自己下次做嗰樣行為嘅機率）.
快感中心（pleasure center）係指犒賞系統當中負責引起快感嘅一柞腦區. 截至 2020 年為止，神經科學研究經已發現咗多個快感中心－包括係伏隔核、眶額皮質（前額皮層嘅一部份）、基底核以至島葉等嘅多個腦區都俾人發現同快感有關，都會喺攞到犒賞－無論件犒賞係嘢食、朋友定性愛都好－嗰陣啟動 ；呢啲腦區之間有緊密嘅連繫，佢哋是但一個啟動都會令到其餘嗰啲或多或少噉跟住齊齊啟動，快感呢樣嘢需要快感中心嘅唔同部份一齊同時啟動先至可以產生. 而廿一世紀初神經內科（研究神經系統疾病嘅醫學領域）上已知，呢啲腦區因為病變等嘅原因而受損會搞到一個人出現「難以再得到快感」（睇埋失樂）嘅情況，呢樣嘢往往會搞到患者冇嗮生活嘅樂趣.
個體差異
理論上，同一個物種嘅唔同個體可以喺犒賞系統嘅多種物理特性上有差異：舉個簡單嘅例子說明，用肉眼觀察做嘅解剖研究清楚噉表明咗，人同人之間可以係喺前額皮層嘅大細上有差異 ，一個腦區嘅大細會左右嗰個腦區嘅神經細胞數量，而淨係神經細胞總數量就經已有可能影響一個腦區嘅運算能力.
強化敏感度理論（reinforcement sensitivity theory，RST）主張，唔同個體喺犒賞系統嘅各種物理特性上可以有差異，呢啲差異會令佢哋嘅犒賞系統嘅敏感度有差異，而呢種差異係人同人之間有性格上嘅差異主因之一. 例如： ... 等等.
比較研究
唔同動物物種嘅犒賞系統有異有同. 有好多比較神經心理學相關領域嘅研究者都有興趣諗「唔同動物之間喺犒賞系統特性上有乜異同？」呢一條問題. 首先，淨係考慮哺乳類動物之間嘅差異. 唔同哺乳類物種喺解剖同生理結構上可以有好大差異，而呢點表示，唔同物種感受得到嘅嘢都唔同：例如人、多種靈長目同大鼠都會對甜味起犒賞反應，而相比之下，貓嘅脷缺乏感受甜味嘅味覺感受器，所以如果有兩嚿嘢食，一嚿充滿糖份（帶有甜味）而另外嗰嚿冇糖份（假設兩嚿嘢响第啲因素上完全一個板），對一隻貓嚟講，兩嚿嘢嘅味道冇乜分別；公嘅老鼠會對啲乸用類似唱歌噉嘅方式發聲進行求偶，啲老鼠乸可能覺得好享受呢啲「情歌」（犒賞），但呢啲聲係超聲波，人類連聽到聽唔到. 呢啲事實清楚噉表明，有好多嘢都係淨係得某啲物種先有能力對佢哋起反應嘅－第啲物種連「感知到呢啲嘢嘅存在」都未必做得到.
不過，有返咁上下複雜嘅動物物種都有某啲型式嘅犒賞系統：由對第啲動物嘅觀察同實驗可以輕易噉發現，人以外嘅動物－由魚類、雀鳥、爬蟲類、兩棲類以至昆蟲呀噉－都會有「追求犒賞」嘅行為，會（例如）主動行埋去嘢食或者同伴嗰度，又會係噉勁做啲幫到佢哋攞嘢食嘅行為 ；而且神經科學家亦都試過解剖第啲動物嘅腦，發覺腹側被蓋區、杏仁核、海馬體、線條體同埋前額皮層等嘅結構係所有哺乳類動物都有嘅咁滯 ，而且就算係冇呢啲腦區（但有腦）嘅動物，往往都起碼會有功能上類似呢啲腦區嘅結構 ，例：雀鳥同爬蟲類嘅外套層（pallium）喺好多方面都相當於哺乳類嘅大腦皮層.
「攞到犒賞」引起嘅快感會造成某啲特定嘅生理同行為變化，而好多呢啲噉嘅生理變化似乎都係哺乳類動物早期進化史嘅結果：舉個例說明，由對人同第啲哺乳類動物嘅觀察經已可知，佢哋攞到犒賞嗰陣往往會面部表情起變化－人類嘅臊孲子、人以外嘅靈長目同大鼠喺食到甜味嘅嘢（攞到犒賞）嗰時，面部表情都會「用條脷舐自己嘅嘴唇」等嘅變化，而喺食到苦味嘅嘢（對多數動物嚟講係一種行為懲罰）嗰陣又會出現作嘔等嘅變化；原則上，呢啲變化可以用進化嚟理解－一嚿嘢食甜正路表示嚿嘢食有豐富嘅糖份（一種對生存好有用嘅碳水化合物），所以「將甜味嘢食視為犒賞」有助引導個物種去食多啲噉嘅嘢，提高佢哋生存嘅能力，而且「食到甜嘢嗰陣用脷舐自己嘅嘴唇」仲有助隻動物食乾淨嗮留低喺嘴唇上面嘅糖，所以呢種對甜味嘢食嘅行為反應會經過到物競天擇嘅考驗進化出嚟.
價值量化
對犒賞嘅研究又同經濟學有好大啦掕：由觀察同實驗可知，動物能夠對犒賞作出決擇，例如係正話提到嘅延遲折扣實驗噉；噉就帶出咗一條問題－到底一個腦係點樣決定「應該揀邊件犒賞好」嘅呢？廿世紀至廿一世紀初嘅決策論（decision theory）上一般認為，噉係因為一個決策者嘅腦內部有某啲方式計算同記住每個選擇嘅價值（value），即係話個決策者會每一個選擇都同佢俾個數值，個數值大致上係「有幾鍾意呢個選擇」 －「選擇 A 值 10 分、選擇 B 值 8 分，所以我揀選擇 A」... 呀噉；呢啲研究亦都令經濟學家有興趣留意犒賞系統相關嘅問題－經濟學研究嘅正正就係「人點樣做決策」以及「呢啲決策點樣影響資源分配」，而呢啲過程必然會涉及對唔同選擇嘅價值嘅衡量.
效益編碼
依家考慮效益（utility）嘅概念. 喺最基本上，想像家陣個人有若干個選擇，是但攞其中一個選擇嚟睇，個選擇有 n 咁多個可能結果，噉呢個選擇嘅預期效益（expected utility，\text{U}）可以用以下呢條式表達 ： u(x_i) 係指第 i 個可能結果嘅效益，u(x_i) 係 x_i（i 帶嚟嘅價值）嘅函數，而 p_i 係第 i 個可能結果發生嘅機會率. 用日常用語講，即係話個選擇嘅 \text{U} 等如「將每個可能結果發生嘅機會率乘嗰個結果嘅效益，再將呢啲乘出嚟嘅數冚唪唥加埋嗮一齊」.
廿一世紀初嘅犒賞系統研究其中一個最廣受關注嘅課題就係有關效益編碼（utility encoding）嘅問題：廿世紀起嘅神經科學假設咗，任何心理現象都喺腦裏面有個對應嘅物理量（睇埋心腦同一論）；噉講即係話，腦入面理應會有某啲神經細胞係負責將一個選擇嘅預期效益做編碼嘅－即係用柞細胞嘅某啲物理量（例如係活躍程度呀噉）嚟代表個選擇嘅預期效益. 喺最基本上，負責代表效益數值嘅神經細胞嘅活躍程度應該最少會同一個選擇嘅預期效益有正嘅統計相關，即係話神經科學家要係噉做實驗，要受試者（例如）評估每個選擇嘅效益，再一路用神經造影方法監察住受試者嘅腦活動，睇吓邊啲神經細胞嘅活躍程度同預期效益有相關. 截至 2020 年為止，學界對於「腦嘅邊一忽係負責做效益編碼嘅？」呢條問題仲未有定論，不過一般都經已將目標鎖定咗喺前額皮層－尤其係眶額皮質（OFC）－嗰度.
精神醫學研究
有好多精神醫學相關領域嘅工作者都有興趣研究犒賞系統，噉係因為有好多種心理病都同犒賞系統有關係 ： ... 等等.
遊戲設計研究
遊戲設計係研究點樣設計遊戲（包括視像遊戲）嘅領域 ，而原則上，遊戲設計嘅工作者會想將自己嘅遊戲設計到能夠令玩家覺得開心過癮（即係將隻遊戲提供嘅體驗視為犒賞），吸引佢哋一玩再玩－遊戲設計領域嘅工作者就自然有興趣了解人嘅犒賞系統係點樣運作嘅.
強迫循環（compulsion loop）係遊戲設計理論上基於犒賞系統嘅一個概念. 一個強迫循環係一連串由遊戲設計師設低嘅事件，如果隻遊戲設計得好，玩家會自動自覺噉做所需嘅行動，經歷呢串事件，而呢串事件會「令玩家得到神經化學獎勵」（指個腦嘅犒賞系統出現快感涉及嗰啲化學變化），呢串事件帶嚟嘅快感就會通過操作制約嘅方式，誘使玩家繼續玩落去. 舉返幾個例子說明 ： ... 等等. 遊戲設計上嘅研究甚至仲可以用神經造影方法，一路叫測試隻遊戲嘅人玩一路睇住佢哋嘅犒賞系統活動，靠噉嚟剖析「玩嗰陣嘅犒賞系統活動規律」同「玩家鍾意隻遊戲嘅程度」有乜嘢相關.
二十邊形
二十邊形，或者叫二十角形，係有20條直邊嘅多邊形，總共有20隻角，內角和3240°.
1673年嘅瑞典
1673年嘅瑞典係介紹瑞典喺1673年嗰陣發生過啲乜事.
Heubécourt-Haricourt
Heubécourt-Haricourt係法國嘅一個市鎮，位置喺厄爾.
廿一邊形
廿一邊形，或者叫廿一角形，係有21條直邊嘅多邊形，總共有21隻角，內角和3420°.
杜拜國民足球會
（النادي الأهلي الرياضي；Al-Ahli Dubai F.C.），又叫，有時又叫，係阿聯酋足協屬下嘅一間足球會，喺1970年成立，位置喺阿聯酋杜拜，主場係.
㞘
「㞘」，又寫「𡰪」或者「䐁」，可以係：
杜拜國民足球會
史
足球會係1970年時，由艾偉達同艾沙比兩間足球會合併而成，到1974年時又將嗰時嘅艾拿渣隊合併埋. 1975、1976同1980年時攞過阿聯酋阿拉伯海灣聯賽冠軍，之後俾當地波迷風靡一時，但之後無耐成績開始下滑，攞咗冠軍無耐後降級，直到2006年先至返到頂級聯賽. 2009年，足球會攞咗聯賽冠軍，代表東道主阿聯酋參加過嗰屆世俱盃，但最後攞咗包尾.
亞冠聯賽方面，佢嘅最好成績係2015年嘅亞冠盃，攞到亞軍.
出面網頁
類:阿剌伯聯合酋長國足球會
1675年嘅瑞典
1675年嘅瑞典係介紹瑞典喺1675年嗰陣發生過啲乜事.
1674年嘅瑞典
1674年嘅瑞典係介紹瑞典喺1674年嗰陣發生過啲乜事.
1676年嘅瑞典
1676年嘅瑞典係介紹瑞典喺1676年嗰陣發生過啲乜事.
崔康熙
崔康熙（최강희，）係南韓足球教練，前職業足球員.
1677年嘅瑞典
1677年嘅瑞典係介紹瑞典喺1677年嗰陣發生過啲乜事.
Heudebouville
Heudebouville係法國嘅一個市鎮，位置喺厄爾.
疊代設計
疊代設計（；iterative design）係設計上常用嘅手法. 呢種方法強調係噉整原型同埋進行測試，喺測試當中睇吓件成品有冇問題，如果搵到有問題嘅就要改，重複噉樣做，一路直至件成品出得街為止.
1678年嘅瑞典
1678年嘅瑞典係介紹瑞典喺1678年嗰陣發生過啲乜事.
商衍鎏
商衍鎏（；），字藻亭，號又章、冕臣、康樂老人. 廣州駐防正白旗漢軍人 ，祖家係天津，明末遷遼寧瀋陽，後尾入咗旗籍，民國改籍廣東番禺 ，祖居地宜家歸屬廣州市花都區. 渠係清代最尾一個探花. 試過做中央文史研究館嘅副館長.
生平
細個陣喺廣東省城紙行街（今紙行路）蓮花巷玉蓮園讀書，後考入府立羊城書院正課外生，後尾轉校廣中路嘅越華書院同越秀山嘅應元書院讀書. 1890年得到咗童試第十名中秀才.
末代探花
喺光緒二十年（1894年）鄉試，同大佬商衍瀛一齊中舉人 ，時有禺山雙鳳嘅稱號. 先後去咗廣州光孝寺西華堂、學海堂、菊坡精舍、應元書院等校讀書. 光緒三十年（1904年），喺最尾一輪科舉考試度考到探花. 由於當時嘅榜眼同埋探花都係廣東人，北京嘅粵東會館專登慶賀咗一番. 喺完咗「騎馬游金街」啲儀式，榜眼朱汝珍、探花商衍鎏送咗狀元劉春霖返直隸會館，再一齊返粵東會館，會館就預好演戲宴客，粵籍京官都有到場. 宴會辦得好墟冚，宴後啲用過嘅碟碗杯筷仲畀啲民眾搶走曬.
遊學海外
光緒三十二年到三十四年（1906—1908年），公派留學日本東京法政大學，專攻經濟同法律. 返華後先後做過翰林侍講銜撰文、國史館協修、實錄館總校官、幫提調等.
民國元年（1912年），受德國漢堡（舊譯：殖民學堂. 殖民學院喺1908年4月成立）東亞系（Ostasiatischen Seminar）聘任，擔任德國著名漢學家奧托·福蘭閣（Otto Franke）嘅研究助理（wissenschaftlicher hilfsarbeiter）. 1914年殖民學院成立咗中國語言與文學系（Seminar für Sprache und Kultur Chinas）後，轉入咗呢度工作，期間幫學校訂購咗唔少中文書籍 ，參與建立咗德國第一間漢學研究中心 ，第一次世界大戰爆發後，1917年隨駐德使館人員撤返去中國.
返華仕途
返華開初，做過北京副總統府顧問、江蘇督軍署內秘書、大總統府諮議、江西省財政特派員等. 民國十六年（1927年）做咗國民政府財政部秘書，同年辭職.
民國二十六年（1937年）抗日戰爭爆發後，由南京輾轉入川.
民國三十四年（1945年）光復後，到南京，後赴北平、廣州、澳門同香港等地.
共和國後
中華人民共和國成立後，做過江蘇省文史館副館長、江蘇省政協委員，同大仔商承祖住埋一齊. 1956年11月，中央新聞紀錄電影製片廠同渠專登整咗個紀錄片《探花晚年》.
1956年12月返到廣州定居，做過廣東省政協常委、廣東省文史研究館副館長 ，同細仔商承祚住喺中山大學東北區9號.
1960年7月，國務院總理周恩來聘渠做中央文史研究館副館長.
據蔡國頌先生回憶，晚年嘅商中意到仰忠街天馬巷友人屋企聚會. 呢個雅集除商衍鎏商承祚兩仔爺，仲有冼玉清教授、容庚教授等. 大家都尊稱商衍鎏做商老太爺.
1963年8月28日喺廣州過身，享壽88歲.
參考
類:中國史學家
1679年嘅瑞典
1679年嘅瑞典係介紹瑞典喺1679年嗰陣發生過啲乜事.
防波堤
防波堤（）係種起喺海上面嘅建築，用途主要係抵擋海浪.
古拉
古拉係隻吉祥物（日文：グラ；英文：Gula） ，由香港商人麥凌俊同蕭顯揚創作，設定為來自香港嘅灰色斑貓公仔，識得彈鋼琴同打鼓. 响2019年嘅日本吉祥物大賽，隻嘢總排名第七，海外排名第一.
Heudicourt, Eure
Heudicourt係法國嘅一個市鎮，位置喺厄爾.
在晴朗的一天出發
《在晴朗的一天出發》（簡稱：晴朗；On a Clear Day）係香港商業電台喺2004年10月4日開始推出嘅晨早節目，用嚟取代《風波裡的茶杯》同《男上女下》. 節目由商業一、二台分別播出唔同版本.
節目嘅主題曲由開播開始沿用至依家，林海峰喺2018年10月2號嘅商業二台節目中講到，音樂由梁基爵製作.
2021年1月27號，叱咜903 DJ 雲妮喺佢嘅節目《雲妮鍾情》入面透露，前商台總監俞琤某日聽到山口百惠嘅歌《いい日旅立ち》（中文譯名《在晴朗的一天出發》）. 佢覺得呢首歌曲嘅中文譯名譯得好好，所以決定將呢首歌名將來要成為晨早節目嘅節目名. 相信就係《晴朗》節目名嘅靈感來源.
概率性路線圖
概率性路線圖 （probabilistic roadmap, PRM）係機械人學當中嘅一種運動規劃演算法，確定到條路徑喺機械人個起始位形戥目標位形之間嘅（「位形」即「位置」撈「形態」，又譯「組態」，configuration），同時又可以避埋啲碰撞（collisions）. PRM 背後嘅基本思想係從個機械人嘅位形空間裏頭隨機抽到一啲樣本，測試佢哋係咪喺自由空間入便，並且運用本地規劃器（local planner）嘗試捉啲位形連埋其他啲位形喺附近嘅. 起始位形同目標位形得到添加之後，對個結果圖形應用圖搜索演算法就確定到起始位形同目標位形之間條路徑.
畀定某啲相對較弱嘅條件畀個自由空間形狀嘅話，PRM 可以着證明得到係概率完備嘅，意思係隨住啲採樣點嘅數量冇限制噉增加上去，演算法搵唔到路徑（若果條路徑存在）嘅概率接近於零. 個收斂速度取決於自由空間嘅某啲可見性性質、由本地規劃器確定嘅. 粗粗噉講，若果每粒點都睇得到個空間嘅好大一柵，而且空間嘅每柵子集入便，其中一大柵又可以睇到個補集柵嘅一大柵（一路牐開、細分），係噉個規劃器就好快搵得到一條路徑.
PRM 方法嘅發明歸功於Lydia E. Kavraki. 喺基本嘅 PRM 方法基礎上有好多變體，其中一啲複雜之極，係改唨採樣策略同埋連接策略嚟追求實現得到更加快嘅速度；參睇 Geraerts & Overmars (2002) 相關討論.
中心四面體數
中心四面體數係一個中心立體有形數，代表一個四面體，特定第n個中心四面體數由下式畀出
前幾個咁嘅數字系1、5、15、35、69、121、195、295、425、589、791，... .
避風塘
避風塘（），又叫避風港，係颱風吹襲嗰陣畀船去停泊嘅地方，靠避風塘外圍嘅防波堤抵擋巨大海浪.
Heudreville-en-Lieuvin
Heudreville-en-Lieuvin係法國嘅一個市鎮，位置喺厄爾.
中華人民共和國2018年修憲
憲法修改內容包括設立國家監察機關、取消國家主席同國家副主席任期限制，仲有從憲法層面上確立憲法宣誓制度等事項，共21條. 其中嘅第十四項修憲建議刪除國家主席、副主席「連續任職不得超過兩屆」嘅限制，引起國際關注.
支持
新華網、人民網、環球網等官方媒體報道話各級政府機關紛紛表態擁護呢次修憲，好多民眾亦對修憲抱支持態度. 多間媒體則引述多地幹部群眾意見指引述支持修憲嘅觀點認為，修改憲法「有重大現實意義同深遠歷史意義」，「有助於推動憲法與時俱進、完善發展」. 憲法修正「將會令我國嘅憲法具有更高嘅權威性」、「必要、及時」、「符合國家事業發展需要、順應人民意願」. 針對監察委員會嘅設立，評論指「設立監察委員會提供憲法依據，將會對推進全面依法治國、全面從嚴治黨起到巨大促進作用」. 港區全國人大代表葉國謙認為，修憲「改動合理」. 港區全國人大代表鄭耀棠就話「修憲反映人民意志」. 香港工會聯合會會長林淑儀指出，「取消限制係變得更靈活，因爲最終連任幾多屆都係人民意願」.
中國大陸媒體對刪除國家主席任期限制作出解釋，又多次駁斥所謂「終身在任」嘅講法. 2018年3月1號，《人民日報》發表文章，表示「黨嘅總書記、黨嘅中央軍委主席、國家中央軍委主席、國家主席嘅任職規定保持一致，係符合我國國情、保證黨同國家長治久安嘅制度設計」. 《環球時報》引述權威解讀表示，任期限制取消唔代表恢復領導幹部終身制，而係要保持並完善「三位一體」嘅領導機制. 環球時報仲話，支持修憲既係理性亦係信仰. 3月1號，中國大陸《人民日報》發文話，修改國家主席任職規定，係著眼喺健全黨同國家領導體制，喺憲法上作出制度安排. 呢個修改唔意味改變黨同國家領導幹部退休制，亦唔意味領導幹部職務終身制. 全國港澳研究會副會長劉兆佳表示，通過修憲刪除國家主席任期限制，係希望提升國家主席喺外交嗰陣嘅地位，強化習近平嘅核心地位. 不過佢認為呢個修訂並唔係最緊要，因為中國政治架構入面最重要嘅職位並唔係國家主席，而係中共總書記同中央軍委主席. 3月4號，十三屆全國人大一次會議新聞發布會上發言人張業遂回答記者提問話：「中國共產黨黨章對黨嘅中央委員會總書記、黨嘅中央軍事委員會主席，憲法對中華人民共和國中央軍事委員會主席，都冇作出『連續任職不得超過兩屆』嘅規定. 憲法對國家主席嘅相關規定，亦採取上述做法，有利於維護以習近平同志為核心嘅黨中央權威同集中統一領導，有利於加強同完善國家領導體制. 」第二日，全國人大常委會副委員長王晨對修憲草案進行說明. 當佢講到刪去國家正副主席任期「連續任職不得超過兩屆」嘅規定嗰陣，現場響起熱烈嘅掌聲. 呢個係現場人大代表同政協委員喺王晨開始做說明之後，第一次拍手. 喺王晨完成介紹關於國家主席任職規定嘅修改後，全場再次響起掌聲.
反對
香港《明報》、英國廣播公司中文網、美國之音、《紐約時報》及德國之聲評論認為，呢次修憲「係對鄧小平努力推動同建立嘅廢除領導人終身制並建立任期制嘅破壞同打擊」，削弱集體領導模式嘅制衡能力，同時可能會重新發生個人崇拜等問題. 台灣《蘋果日報》、三立新聞、聯合新聞網同英國廣播公司、美國自由亞洲電台、《紐約時報》等引述中國大陸網民言論批評呢次修憲. 台灣《中國時報》報導話綠營意見認為中共同台灣戒嚴時期做法一樣，令人反感. 美國《紐約時報》同英國廣播公司批評該修憲係鄧小平時代提出嘅「廢除領導人終身制」嘅結束同回歸毛澤東時代嘅領導人終身制. 法國國際廣播電台等媒體就以「習皇帝」嚟形容呢個刪除任期限制嘅事件. 《台灣蘋果日報》批評話，全國人大「將習近平新時代中國特色社會主義思想寫入中國大陸憲法」，係為咗延續毛澤東時代鞏固權力核心. 香港《東方日報》表示，鄧小平主政之後推動廢除領導人終身制，廢除中共黨主席制，設立冇實權嘅「虛位」國家主席，實行集體領導，制定國家領導職務嘅任期制，江澤民同胡錦濤兩代領導人都有執行有關規定. 問答平台知乎嘅移動客戶端畀北京市互聯網信息辦公室從應用商店上予以下架整改，風傳媒同明鏡網指呢件事同修憲有關. 法國國際廣播電台指出，由於目前社會主義國家入面，古巴、越南、老撾嘅國家領導人都有連任次數限制；如果修憲獲得通過，中國將成為北韓外，另一個領導人可以有機會終身任職嘅社會主義國家. 美國有線電視新聞網指稱「加冕典禮同一個全新嘅獨裁時代來臨」.
美國南加州大學美中學院主任杜克雷接受英國廣播公司中文網採訪嗰陣認為，今次修憲並「唔係咁大嘅一件事」，佢解釋話，「黨總書記、軍委主席嘅職務更加重要，但冇任期限制，今次取消任期限制嘅係國家主席，相當於一個禮儀頭銜」. 但杜克雷唔贊成中國將權力集中喺個別人士身上. 佢認為，一個擁有全權嘅領袖或只聽從少數人嘅意見，可能會誤判形勢，增加咗唔穩定嘅風險. 密西根州立大學政治學者埃莉卡·弗朗茲批評話，一人統治會做出唔明智政策抉擇，包括喺外交政策上挑釁同可能爆發戰爭. 香港評論員劉銳紹話，「習近平目前權傾朝野，黨內外無人能匹敵，但佢走政治回頭路，恐怕令到黨內高層潛在不滿；一旦發生大型民亂或經濟破滅，或者會出現管治突然崩裂嘅情況」. 台灣中央社分析話，「咁樣意味中國重回強人時代，亦進一步證明全球民主倒退」. 英國《衛報》引述北京大學教授賀衛方批評話，「如果一國憲法可以依據最有權力嘅人意思修改，呢部憲法就唔係真正嘅憲政大法. 」英國牛津大學中國大陸中心研究人員喬治馬格納斯表示：「我哋認為自由民主制係常態，顯然並唔係咁. 因為，喺整個人類歷史入面，就國際秩序嚟講，民主存在嘅時間並唔係咁長久. 由唔開明領導人掌控嘅政權，排斥伴隨我哋成長嘅嗰種民主模式」. 另外民運人士王丹、嚴家其、王軍濤等16人發表聯合聲明，對修憲作出哀嚎. 武漢民運人士黃芳梅制作視頻，寓意習近平修憲會令中國喺歷史入面倒退.
中心十邊形數
中心十邊形數係一種中心多邊形數，亦係一種有形數. 中心十邊形數係排成正十邊形嘅中心多邊形數. 佢嘅公式係：
1682年嘅瑞典
1682年嘅瑞典係介紹瑞典喺1682年嗰陣發生過啲乜事.
中華人民共和國2018年修憲
反對
3月7號，清華大學有學生掛出女生節條幅「愛你冇限期」、「如果有，咁就講佢刪掉」，美國《紐約時報》等媒體指事件同諷刺修憲有關. 《紐約時報》報導話，好多自由派嘅知識分子同官員私下對修憲案表示擔心. 《紐約時報》批評中國政府壓制反對修憲嘅言論，又指武漢民運人士黃芳梅、安徽前檢察官沈良慶同湖南冷水江市嘅律師團體被地方政府要求停止公開發表反對修憲嘅言論. 中共中央黨校黨建教研部前教授蔡霞喺2020年表示：「我個人嘅睇法……從修憲開始，我哋可以睇到呢個黨事實上已經係政治僵屍，擺明修憲從黨內程序上佢就係唔合法嘅，綁架咗十八屆三中全會（應該係中共十九屆二中全會），喺三中全會前嘅兩日搶住拋出取消任期制嘅講法，逼三中全會好似食狗屎一樣吞落去，三中全會咁多中央委員，居然冇一個人敢喺三中全會上將呢個問題提出嚟，所以呢個黨本身已經係一個政治僵屍. 」
中心十邊形數
10000以下嘅中心十邊形數有：
1, 11, 31, 61, 101, 151, 211, 281, 361, 451, 551, 661, 781, 911, 1051, 1201, 1361, 1531, 1711, 1901, 2101, 2311, 2531, 2761, 3001, 3251, 3511, 3781, 4061, 4351, 4651, 4961, 5281, 5611, 5951, 6301, 6661, 7031, 7411, 7801, 8201, 8611, 9031, 9461, 9901
IPhone SE (第二代)
第二代iPhone SE係蘋果公司推出嘅一部手機，為iPhone 8 嘅後繼機種，亦係繼2016年出嘅iPhone SE之後第二個同名型號，2020年4月24號開始賣.
車範根
車範根（차범근，）係南韓前職業足球員.
出面網頁
類:利華古遜足球會球員
遊戲史
遊戲史（history of games）係指遊戲嘅歷史.
廿世紀之前
廿世紀之前嘅遊戲主要以「平民過程」（folk process）產生嘅：遊戲呢家嘢喺人類文明誕生之前經已存在 ，而今日好多廣受人愛戴嘅遊戲，例如係西洋棋、圍棋、蔴雀、百家樂棋、印度十字棋、同寶石棋等，閒閒地都有過千年歷史（當中圍棋可以追溯到公元前嘅時代）；但係古時並冇遊戲設計師呢個職業，所以一隻遊戲嘅演進過程通常係噉－某一個族群嘅人諗到隻遊戲出嚟，跟住呢班人喺佢哋玩吓玩吓，慢慢噉視乎隻遊戲玩起上嚟點修改隻遊戲嘅規則（就係所謂嘅「平民過程」），跟住隻遊戲因為受歡迎而廣傳，最後有人覺得想制定一套標準規則，等唔同地方嘅人可以互相較量；例如係西洋棋噉，呢隻遊戲可以追溯到去成公元 600 年之前嘅印度，但喺打後嗰 1,000 年之內，西洋棋都係由唔同地方嘅人各自玩，各有自己嘅規則，要去到成 15 世紀，先有人開始傾要標準化西洋棋規則同埋搞大型國際比賽.
新媒體時代
現代嘅遊戲設計喺 19 世紀後期起動. 當時嘅社會喺經濟同科技方面大躍進，有咗攞遊戲嚟賣嘅風潮，而好多本嚟係靠平民過程演化嘅遊戲變成咗商品，有出版商為佢哋整棋盤或者棋，令到整遊戲開始變成一種喺商業上重要嘅活動；而且當時印刷技術開始蓬勃，令到圖板同紙牌遊戲可以大規模噉量產攞嚟賣，並且俾啲市民大眾買返屋企嗰度同屋企人朋友玩.
打後廿世紀中期又產生一個革命性嘅巨變：個人電腦嘅誕生造就電子遊戲出現，有人就嘗試將啲已經受愛戴嘅遊戲電子化（例子有乓，pong），跟住整電子遊戲嘅人仲開始探索電子遊戲嘅極限，整一啲淨係用電子媒介先至玩到嘅遊戲類型，例如射擊遊戲呀噉. 到咗廿一世紀，遊戲業發展得好勁，令遊戲成為咗極高人氣嘅消閒活動－據估計，2018 年電子遊戲產業淨係喺美國經已有成 434 億美元嘅銷售量 （仲勁過電影業 ），而遊戲設計自自然然就成為咗一門有影響力嘅領域，好多大學同技術學院都開班教遊戲設計相關嘅知識同技能.
攷
[[Category:史]]
1683年嘅瑞典
1683年嘅瑞典係介紹瑞典喺1683年嗰陣發生過啲乜事.
歐歌鶇
'（，學名：Turdus philomelos'）雀一種，係雀形目鶇科鶇屬嘅其中一個物種.
拎
[[category:雀]]
1684年嘅瑞典
1684年嘅瑞典係介紹瑞典喺1684年嗰陣發生過啲乜事.
槲鶇
'（，學名：Turdus viscivorus'）係雀形目鶇科鶇屬嘅其中一個物種.
拎
[[category:雀]]
Heudreville-sur-Eure
Heudreville-sur-Eure係法國嘅一個市鎮，位置喺厄爾.
1685年嘅瑞典
1685年嘅瑞典係介紹瑞典喺1685年嗰陣發生過啲乜事.
2019年死
以下係2019年死嘅人：
爛Grade
爛Grade係一個喺香港教育界嘅術語，意思係指強差人意嘅成績 ，亦會用來形容某一學科入面，通常俾學生嘅成績評核唔好.
1686年嘅瑞典
1686年嘅瑞典係介紹瑞典喺1686年嗰陣發生過啲乜事.
斷裂
斷裂（fracture）係指一件物體因為應力而分開做兩嚿或者更多嚿.
電腦模擬
舉個簡單例子說明，群動（flocking）係電腦模擬嘅一個出名例子，想像家陣有一大柞個體一齊移動，途中佢哋會守三條規則：分隔－唔好撞到隔離嘅其他個體；順向－將自己方向對準周圍其他個體嘅平均；凝聚－將自己置於周圍其他個體嘅平均嘅位置. 用電腦模擬嘅話，個程式會類似噉： 設 n 件物件； 設呢 n 件物件嘅初始位置 設 t（時間）= 0； While t 未到某個值， Foreach 物件 計「如果呢件物件跟嗰三條法則郁，佢嘅新位置會响邊」； 顯示出每件物件嘅新位置； t 上升 1； 於是研究者就能夠知道「如果群動嘅數學模型正確，會發生乜嘢事（啲物件郁起上嚟望落會係點嘅樣）」. 事實表明咗，群動模型可以準確噉預測某啲自然現象，例如係一大群雀鳥一齊飛嗰陣成個雀群成嘅形態.
電腦模擬係科學運算（scientific computing）不可或缺嘅一部份，喺物理學 、化學 同生物學 等嘅自然科學上都會用到. 除此之外，電腦模擬仲有俾人用落去社會科學上，例如用博弈論模擬社會（想像「如果社會當中有咁多咁多百分比嘅人跟噉樣噉樣嘅法則做決策，個經濟體會變成噉樣噉樣」） ，而工程學都有用到電腦模擬，例如模擬「如果部機械用噉嘅設計，部機械嘅效率會係咁高咁高」.
以下嘅內容，假設讀者已經有齊嗮基本嘅程式編寫知識.
哲學背景
電腦模擬係廿一世紀初嘅一種科研方法. 科學係用科學方法（scientific method）嚟追求知識，而科學方法涉及以下嘅步驟 ： 用電腦模擬做科研想要做嘅就係幫手預測複雜系統嘅行為：原則上，「一個理論會作出乜嘢預測」呢一點可以由個研究者齋靠諗嚟做得到，例子可以睇吓好似基本牛頓力學（Newtonian mechanics）入面嗰啲相對簡單嘅物理定律－呢啲定律吓吓都係一條式得嗰幾個變數，研究者可以輕易噉用人手計出「根據呢條定律，如果變數 x 嘅數值係咁多咁多，變數 y 嘅數值應該會係咁多咁多」. 不過當研究緊嗰樣現象有返咁上下複雜嗰陣，「齋靠個研究者用腦諗」好多時就會難令人信服 ，例如係群動噉，好難說服人話「齋靠研究者用腦諗，就會準確計到群動三定律會出點嘅樣嘅移動」. 於是研究者就將自己個理論（用數學模型嘅方式表示）編寫成一個電腦程式，然後再行呢個程式，睇吓個程式會引致乜嘢結果－呢啲結果就會係佢個理論會作出嘅預測.
電腦模擬係喺廿世紀嗰陣同電腦一齊冒起嘅：科學研究呢家嘢喺中世紀經已有，當時要計數淨係有得用人手計，而好似萬有引力定律等相對簡單嘅科學理論（條式通常得嗰 3 到 4 個變數）要用人手計並唔難，但一研究好似係群動呢啲涉及閒閒地幾廿個個體隨時間分別噉變化嘅現象，用人手計就會好撈絞；不過廿世紀初出咗一樣好重要嘅發明－電腦，電腦係運算機械，即係能夠用快過人手好多嘅速度做大量嘅運算，所以電腦嘅出現令到人類能夠計一啲以前計唔到嘅數學模型，引起咗科學家用電腦模擬嚟做科研. 到咗廿一世紀初，電腦模擬經已成為咗科研一個不可或缺嘅部份.
基本程式
喺最基本上，一個做電腦模擬嘅程式（或者最少係做動態模擬嘅程式）可以想像成以下噉嘅虛擬碼 ： 初始化（講明個模型有乜變數，想像其中一個變數叫「y」）； 設 t（時間）= 0； While t 未到某個值， 按個理論嘅數學模型，計吓個現象跟住會變成點（y = f(t)）；f 係一個函數. 顯示出個現象變成咗點嘅樣； t 上升 1； 呢個過程會俾研究者視覺化噉睇到「如果嗰個數學模型成立，噉會見到啲乜嘢現象」呢一樣資訊. 除此之外，一個電腦模擬仲可以將模擬途中嘅數據記低，例如記住「變數 y 喺每個時間點嘅數值」（即係好似下面段碼噉），跟手再將呢啲數據畫成圖表，即係例如 Y 軸表示變數 y 嘅數值，X 軸表示時間，畫一條線出嚟.
主要分類
電腦模擬可以按多種準則分類，包括咗係 ：
有冇隨機性
隨機性（stochastic）定決定性（deterministic）－前者指有隨機性喺入面嘅電腦模擬，例如個程式其中一行碼係 （隨機噉產生一個數值响 1 同 10 之間嘅數值），將模擬緊嗰個現象想像成有隨機性喺入面，而後者就指冇呢啲隨機性嘅電腦模擬.
蒙地卡羅方法（Monte Carlo method）係一種出名嘅隨機性模擬做法. 蒙地卡羅方法係用隨機性嘅做法應付決定性系統嘅演算法，源於 1940 年代：如果話一個系統係「決定性」嘅，意思係指個系統冇隨機性喺裏面. 蒙地卡羅方法最基本嘅流程如下 ： 舉個簡單例子說明，蒙地卡羅方法可以用嚟估計圓周率（\pi）嘅數值（睇附圖） ： 好似蒙地卡羅方法噉嘅隨機性模擬帶出咗個諗頭：無論個系統係咪決定性嘅都好，用帶有隨機性嘅方法都有可能俾得到有返咁上下準嘅答案－「有返咁上下準」意思係指，得出嘅答案同真實嘅答案差距唔係咁大，未至於大到能夠對解決問題嘅效率造成明顯嘅負面影響. 而事實表明咗，就算一個系統事實上冇隨機性，好似蒙地卡羅方法噉嘅隨機性模擬好多時都好使好用，例子可以睇吓蒙地卡羅樹搜尋相關嘅嘢.
車斗里
車斗里（차두리，）係南韓前職業足球員.
電腦模擬
方程定個體
電腦模擬仲可以分做方程為本（equation-based）同個體為本（agent-based）兩大種：方程為本模型常用於物理學同化學等嘅物理科學，指成個模型靠住一大柞嘅方程式－好多時會係微分方程－嚟表達啲變數之間嘅啦掕，呢啲方程式當中通常會係涉及時間（t），所以隨住時間演進（t 數值由 0 開始上升），個模型會係噉計算個系統嘅各變數响時間點每一刻數值會係幾多. 例如以下呢段用 C 程式語言寫嘅源碼可以攞嚟模擬喺牛頓第二定律（Newton's second law）之下郁動嘅物體 ：
相比之下，個體為本模型涉及模擬一大柞嘅個體－個體為本模型比較常用於生物學同社會科學，因為呢啲領域研究嘅現象往往都涉及一大柞個體（人或者第啲生物）喺度個別噉做決策. 基本上，行個體為本模型嘅程式做嘅嘢可以用以下呢幾個步驟總括 ： 上面提咗嘅群動就係個體為本模型嘅例子.
第啲分類
除咗以上嘅分類法之外，電腦模擬仲可以按以下呢啲特性嚟分： ... 等等.
物理學
運算物理學（computational physics）涉及用運算方法（包括電腦模擬）解決物理學上撞到嘅問題：物理學通常都會用一大柞方程式（尤其係微分方程）表達某啲變數之間嘅關係，用呢啲變數組成嘅模型嚟描述研究緊嘅現象. 做物理學相關工作嘅人成日都會用電腦模擬嚟處理一啲解析解（簡單講即係齋靠操弄方程式）搞唔掂嘅問題－呢啲問題往往係要做「想像 x = 1，個答案係噉噉噉，想像 x = 2，個答案係噉噉噉...」噉嘅運算方法嚟解（睇埋數值分析），而當個冇得用解析解嚟解嘅問題涉及複雜系統嗰陣，變數嘅數量多得好交關，難以靠人手計嚟解決個問題，於是研究者就會用電腦模擬嘅方法，叫部電腦（例如）「計 x = 1 嗰陣嘅答案，計 x = 2 嗰陣嘅答案... 再將呢啲答案畫一條線出嚟睇」.
除此之外，用電腦嚟模擬物理現象仲可以幫到手製作更加迫真嘅虛擬世界－形成咗所謂嘅物理引擎（physics engine）技術，呢種技術對電子遊戲同虛擬實境等嘅產品嚟講不可或缺. 例如類似以下呢段 C 碼噉嘅碼可以攞嚟模擬喺牛頓力學（Newtonian mechanics）二維空間下郁動嘅粒子 ，可以喺電子遊戲入面用嚟模擬物體嘅郁動：
生物學
運算生物學（computational biology）涉及用運算方法（包括電腦模擬）解決生物學上撞到嘅問題：同（例如）運算物理學比起嚟，運算生物學比較傾向用個體為本模型，例如係進化論同生態學等領域上嘅研究都成日要分析一大柞個別噉做決策嘅個體（動物或者植物個體呀噉）之間嘅互動，以及係呢啲互動出嘅結果，而由於基因突變等嘅現象，生命呢家嘢本質上就實會有可能存在個體差異－因為噉，個體為本模型就啱嗮，例子可以睇吓對物競天擇（natural selection）等嘅現象嘅模擬.
雖然話生命現象傾向似個體為本模型，但運算生物學當中都有用到方程為本模型，例如洛卡-伏塔拉模型（Lotka-Volterra model）就係一個好出名嘅生物學方程為本模型，初頭呢個模型係俾人攞嚟模擬捕食者同獵物响生態系統當中嘅互動，打後呢個模型仲有俾人攞嚟模擬第啲生命現象. 呢個模型涉及咗以下呢兩條非線性微分方程 ： 當中 如果將 x 同 y 畫做圖（打橫嗰條軸係時間 ），會出好似以下呢兩條噉嘅線（表示捕食者；表示獵物）：
跟住研究者仲有得調整吓啲參數，睇睇（例如）捕食者出生率突然勁跌會點樣影響個生態系統嘅情況.
認知科學
認知科學上都有用到電腦模擬－電腦模擬可以攞嚟研究認知（運算認知；computational cognition）同神經系統（運算神經科學；computational neuroscience），而人工智能（AI）本質上就係嘗試緊用電腦方法嚟模擬智能，務求教電腦展現出好似有智能噉嘅行為. 例如人工神經網絡（artificial neural network）就係一種好出名嘅認知科學模型. 人工神經網絡個諗頭係要用人工方法模仿動物神經細胞嘅功能：一粒動物神經細胞喺受到某啲特定刺激嗰陣，會用電或者化學方式向第啲神經細胞傳出訊號，然後同呢粒神經細胞相連嗰啲神經細胞會受到佢嘅訊號刺激，跟住又會各自噉射新嘅訊號－於是資訊就會喺成個神經系統當中傳播開去 ；一個人工神經網絡由大量嘅人工神經細胞（artificial neuron）組成，喺用電腦程式整神經網絡嗰陣，研究者會每粒人工神經細胞都同佢設個數值代表佢嘅啟動程度（activation level） ，而每粒神經細胞嘅啟動程度嘅數值都有條式計，呢條式包括咗喺佢之前嗰啲神經細胞嘅啟動程度. 即係例如個程式 foreach 細胞有一條類似噉樣嘅算式： A 代表粒神經細胞嘅啟動程度，A_n 代表前嗰排嘅神經細胞當中第 n 粒嘅啟動程度，而 W_n 就係前嗰排嘅神經細胞當中第 n 粒嘅權重（指嗰粒細胞有幾影響到 A）. 所以當一粒人工神經細胞啟動嗰陣，會帶起佢後面啲細胞跟住佢啟動－似十足生物神經網絡入面嗰啲細胞噉. 假如個神經網絡嘅程式令佢能夠自行按照經驗改變 W_n 嘅數值嘅話，佢就會曉學習.
到咗廿一世紀初，人工神經網絡經已俾科學界廣泛噉用落去各種各樣嘅問題嗰度. 喺應用上，事實證實咗人工神經網絡能夠處理機械視覺同埋語音識別呢啲傳統嘅電腦程式好難解決到嘅問題 ；而喺理論性嘅認知科學上亦有聯結主義（connectionism）理論，主張心靈可以用人工神經網絡嚟模擬 ，例如有研究就成功噉用人工神經網絡令人工智能好似人噉識得睇一幅圖決定要將注意力擺喺幅圖嘅邊一忽.
社會科學
運算社會科學（computational social science）係指用運算方法研究社會科學，例如用電腦模擬解析社會現象. 有學者指，電腦模擬呢種技術助長廿世紀起經濟學等嘅領域放棄唔真實嘅假設：廿世紀前嘅古典經濟學成日會做一啲唔真實嘅假設，包括假設咗啲經濟個體喺做經濟決策嗰陣係乜都知嘅（例如假設每個買家知道嗮市場裏面啲貨嘅價格），呢個假設好明顯唔合符現實 ，但當時嗰啲研究者受到運算能力嘅局限－要計「如果每個個體响資訊上都有差異，個模型會得出乜結果」需要做嘅運算量大得滯，用人手根本做唔嚟（例：想像個模型模擬 1,000 個個體，佢哋個個性格都唔同，研究者要人手噉逐個逐個計佢哋嘅決策結果）；呢點搞到啲學者明知個假設唔真實，都焗住要照用. 廿世紀電腦模擬技術有咗好似個體為本模型噉嘅架生，令到經濟學家喺建立佢哋嘅模型嗰時可以考慮埋個體差異，助長咗經濟學上嘅革新.
博弈論（game theory）上嘅研究成日都會用到個體為本模型，當中重複監犯困境（iterated prisoner's dilemma）就係一個出名嘅例子：監犯困境係一種博弈；喺一場監犯困境當中，每位博弈者有兩個選擇－合作同背叛；而一場兩人監犯困境嘅報償矩陣如下，每個格嗰兩個數值表示兩個人嘅分別所得 ：
定義上，喺監犯困境當中，以下呢條不等式成立（假設報償值係愈正愈理想）： 例：；簡單講，監犯困境係指大家合作就可以得到 R 咁多利益，一位博弈者單方面背叛可以攞到著數（T > R），但如果雙方都背叛就大家齊齊輸（R > P）. 重複監犯困境係指啲博弈者進入監犯困境嘅情境若干次.
有研究者進行電腦模擬研究，行個體為本模型模擬重複監犯困境，喺最簡單嘅情況下即係 ： 原則上，「最成功嘅策略」係指令到個體嘅總得益最大化嘅策略，所以研究者要做嘅嘢係喺步驟 3 同 4 重複咗若干次之後，foreach 策略類型，（例如）計吓採取嗰種策略嘅個體嘅平均 ，而呢個數值最高嗰種策略就係「最成功嘅策略」. 結果發現，「永遠淨係揀合作」係一種非常惡劣嘅策略，會搞到個個體係噉勁俾人背叛而最後輸（假設 T > S，而且 T - S 數值有咁上下大）. 啲研究者就靠呢個結果作出推論：重複監犯困境就好似人嘅現實生活噉－人係一種有社會性（sociality）嘅動物，往往會一齊合作先可以做到最多嘢（R > P），但喺合作嘅情境當中，成日都會出現機會容許某啲參與者搵第啲參與者老襯（背叛係有可能發生嘅，而且 T > R > S），而世界唔係烏托邦，完全利他嘅人係缺乏靠自己生存嘅能力嘅－人實要識得喺俾人背叛嗰陣，用返背叛嚟應對，以防俾人搵老襯.
La Heunière
La Heunière係法國嘅一個市鎮，位置喺厄爾.
電腦模擬
工程學
運算工程學（computational engineering）涉及用電腦模擬等嘅運算方法分析工程學上應付嘅人造系統（例：機械同建築物）. 喺運算工程學上，電腦模擬通常會以物理學知識做基礎 ，即係「分析緊個系統，個系統嘅原理涉及咗呢柞呢柞物理定律，將個系統涉及嗰啲物理定律編寫做程式，再行嚟睇，就做到模擬個系統行起上嚟會係點」.
例如廿一世紀初嘅結構分析（structural analysis）就時不時都會用到電腦模擬：結構分析常用於土木工程－包括咗結構工程同建築工程－指個工程師分析一個結構同埋嗰個結構嘅各橛分別受到點樣嘅負荷，以及係分析呢啲負荷會對個結構造成乜嘢影響（例如係會唔會砸冧個結構），對於建設安全嘅結構嚟講不可或缺 ，例如想像以下呢個噉嘅簡單結構，個結構係個等邊三角形，個工程師打算用呢個結構嚟撐住啲嘢，個結構要承受一股由上面壓落嚟嘅力，股力嘅大細係 咁多： 由力學上嘅知識（作為分析基礎嘅物理學知識）已知，呢股力會造成一股反作用力. 而假設組成個結構嗰啲樑夠嗮硬淨唔會變形（剛體），而且啲節點又夠勁（啲樑唔會走位），噉啲反作用力（、、）會係噉嘅樣（想像啲節點有特殊構造）： 而按物理學上對力嘅知識，如果成個結構企到喺度唔郁（個結構會郁就表示可能會冧），噉啲力加埋嗮係 0，即係話喺 \text{A} 嗰點嘅力可以噉樣想像（F_y 係沿打戙嗰條軸嘅力，F_x 係沿打橫嗰條軸嘅力，因為個結構係等邊三角形，所以每隻角嘅角度係 60°）： ... 喺另外嗰幾點嘅力可以用同樣嘅道理嚟諗. 如是者，個工程師就計到嗮「每條樑會受幾多力」等嘅重要資訊. 上述呢個係一個簡化嘅例子：喺現實應用上，大些少嘅建築物會有成千上萬個類似噉嘅結構部件，唔可能人手計嗮. 所以廿世紀末以來嘅工程師都會搵電腦模擬幫手，將結構唔同部份之間嘅互動定律組裝成矩陣，然後解方程，得出結構每部分需要受幾多力同會郁幾多，知道成棟嘢會唔會因為噉而有機會冧，俾工程師做「成棟建築物噉樣起得唔得」嘅判斷.
複雜啲嘅工程運算會涉及唔係線性嘅自然定律，呢啲定律加埋日常物件形狀上嘅不規則性，工程運算原則上冇絕對準嘅答案，只能夠將現實處境拆做好多嚿細細個、會彼此互動嘅組件，然後用電腦模擬計個大約啱嘅答案出嚟. 呢種做法就叫做有限元分析（finite element method）.
驗證同確認
喺做咗一場電腦模擬之後，研究者仲要評估個模型掂唔掂：電腦模擬用嘅模型梗會涉及抽象化（abstraction），即係有一啲特徵係現實嗰樣現象有、但個模型係冇嘅；例如工程學上用電腦模型模擬機械或者建築物等嘅結構嗰時，就好興假設組成個結構嗰啲柱同樑係剛體唔會變形－原則上，呢個假設係一種理想化，現實世界冇任何嘢係真正嘅剛體，不過如果啲建築材料真係造得好精良，硬淨得好交關，硬淨到要極大嘅力（例如有嚿隕石撞落去）先可以搞到佢變形，而呢啲「極大嘅力」出現嘅機率微乎其微（「有嚿隕石跌落嚟」係一件好少可會發生嘅事件） ，噉「個結構係剛體」呢一點喺絕大多數時候都會成立，所以個假設雖然唔真實，但唔會對分析嘅準確度造成顯著嘅負面影響，可以照用. 由呢個例子睇得出，一個電腦模擬模型實會有可能做唔到準確噉描述現實，問題只係「個模型失敗嘅機率有幾大」（一般係愈低愈好）同「個模型會喺幾多個情況下啱用」（一般係愈多愈好）.
評估一個電腦模擬模型主要有兩大過程－驗證（verification）同確認（validation） ：